
DIAMARS, despues di e reunion na bestuurskantoor, no a 
logra resolve e conflicto entre e taxistanan y Minister Ursell 
Arends. E Minister a dicidi di mantene su decision encuanto 
e permisonan di taxi sin realisa cambio. 


E taxistanan a topa cu e Minister desde 10’or di mainta te 
casi 2’or di merdia. Segun Ronny Gomez, un di e represent- 
antenan di e taxistanan, no a logra ningun acuerdo y e situa- 
cion a keda sin cambio. A programa un reunion nobo pa dia 
16 di augustus cu e speransa pa sigui cu e dialogo. 


E Minister a mantene firme den su posicion, confirmando cu 
no lo tin alteracion den e situacion actual ya cu e Decreto 
Ministerial lo drenta na vigor dia prome di september. Gomez 
a indica cu e Minister a ricibi varios informe, pero a dicidi pa 
no modifica su postura, ya cu e no ta considera cu tabatin 
cambio significativo. 


Despues di e reunion, e taxistanan cu no a participa den 
esaki, a manifesta nan frustracion y a exigi un solucion 
inmediato. E falta di dialogo a resulta den un confrontacion 
verbal y un accion contundente: e taxistanan a mobilisa pa 
aeropuerto, blokiando e cayanan y creando un caos consid- 
erabel. 
Mientras tanto algo pasa di 4’or di atardi polis a logra habri 
e caminda dilanti aeropuerto, cu sigur a causa hopi retraso, 
no solamente cerca e trahadonan, pero tambe cerca e 
turistanan cu sea mester a bula of a yega Aruba. Stagnacion 
riba e vena principal di Playa pa San Nicolas y vice versa, 
tabata completamente tranca pa algun ora, paralisando 
asina trafico y tambe comercio na Aruba. 


Paralel, e grupo di taxista cu a reuni cu e Minister anterior- 
mente ta considerando presenta un caso sumario, aunke e 
proceso ta den reces y ainda no sa si lo tin exito. 


E caos na aeropuerto a aumenta dado momento, cu e taxinan 
blokia n’e rotonde y dificultando e trafico p’e instalacionnan, 
loke a afecta e funcionamento di e aeropuerto gravemente y 
como tambe, e sector di turismo. 


E situacion a genera presion riba gobierno y a afecta 
turismo riba e isla. E taxistanan a anuncia cu lo intensi- 
fica nan accionnan den e proximo dianan. E coalicion MEP y 
RAIZ ta mantene firme den su postura, ya sea en contra di 
e taxistanan of respaldando e decision di Minister, cu nan ta 
considera adecua. Sinembargo, ta cuestiona e forma cu a 
tuma e decision ya cu na Aruba ta comun resolve conflicto a 
traves di dialogo. E falta di un solucion conciliador a hiba na 


un situacion economico comprometi cu aeropuerto parcial- 
mente cera y un caos riba caya, afectando tanto e turista 
como e habitantenan. 


Ta evaluando si Minister Ursell Arends lo busca pa negosha 
pa resolve e conflicto of si e presion lo sigui aumenta, trans- 
formando e problema aki den un desafio significativo p’e 
sector turistico y afectando e operacion di e aeropuerto. 


Tin di remarca cu diamars tabata un dia excepcional mirando 
cu tres barco crucero tabata mara na waf, entre otro Mardi 
Gras, treciendo por lo menos 14 mil turista Aruba. Y cu 
e accion di e taxistanan aki, sigur tabatin su impacto riba 
turismo na Aruba. 


Sin solucion 


Tension entre taxista y Minister Ursell Arends a continua 

NA Aruba, enseñansa ta oficialmente obligatorio, pero pa hopi 
famia e ta keda un reto pa haya acceso na enseñansa primario pa 
nan yiunan. Un mama ta comparti su storia personal riba medi- 
onan social y ta mustra e dificultadnan cu hopi famia Arubiano ta 
enfrenta. 


E storia aki lamentablemente no ta un excepcion y ta refleha e 
realidad mas amplio riba e isla, unda desigualdad economico ta 
influencia e acceso na enseñansa. Aunke tin enseñansa obliga- 
torio, e gastonan di schoolgeld y otro gastonan relaciona, manera 


airco, por ta un peso grandi pa famianan cu entrada abou of 
mayornan soltero. 


Desafionan Structural 
E desafio no ta solamente den e gastonan, pero tambe den 
e sosten structural pa famianan cu ta lucha pa sobrevivi. 
Organisacionnan di ayudo y gobierno mester bini hunto pa desa- 
roya strategianan cu ta sigura cu tur mucha tin derecho riba 
enseñansa gratis y accesibel, independiente di e situacion finan- 
ciero di nan mayornan. 


Yamada pa Accion 
Tin algun iniciativa cu ta destina pa cera e diferencia aki, pero 
manera e citacion ta mustra, tin mas trabou necesario pa sigura 
cu ningun mucha ta wordo exclui pa motibo di limitacionnan 
financiero. Comunidadnan ta wordo encurasha pa traha hunto 
pa busca solucionnan, manera beca, plan di pago, y sosten di 
empresa local y filantroponan pa atende e necesidadnan urgente 
aki. 


Ta esencial pa tin un acercamento dinamico pa kita e bareranan 
cu ta stroba muchanan di yega nan potencial completo a traves 
di enseñansa. Door di reconoce e realidad y traha activamente 
pa cambio, Aruba por crea un futuro mas inclusivo pa tur su 
muchanan. 


E realidad di Aruba: 


Retonan den educacion pa 
famianan den necesidad 


ACCION di taxistanan lo sigui awe manera nan a anuncia ayera 
tardi laat dilanti di edificio di Gobierno despues cu nan a wordo 
informa cu Minister Presidente Evelyn Wever Croes den kende 
nan a pone nan speransa, a anuncia cu tur cos ta keda den man 
di Minister di Transporte Ursell Arends. 


E mesun proposicion cu el a ofrece na taxistanan dialuna atardi, 
ta riba mesa ainda esta cu lo organisa un dialogo dentro di algun 
dia pero nada cu e lo anula e dos MB cu el a oficialisa pa cambi- 
onan den henter e proceso di dunamento di permiso di taxi. 


Despues di a regresa for di exterior ayera mainta, Minister 
Presidente pa medio di KPA a invita representantenan di taxistanan 
pa nan bandona nan accion di blokeo na aeropuerto y esaki a 
sosode tambe cu intervencion di Comisario Robert Candelaria 
pero e reunion cu lo a bay den bon ambiente cu e prome manda- 
tario, na final di dia no a produci solucion. 


Despues di un reunion di Conseho di Minister den cual a participa 
Prome Minister, Minister Xiomara Maduro, Minister Dangui Oduber, 
Minister Glenbert Croes y Minister Endy Croes hunto cu Minister 
Ursell Arends, a atende e puntonan cu e taxistanan a trece dilanti 
pero nada mas. 


Durante e reunion cu taxistanan Minister Arends no tabata 
presente pero na final di e reunion, e ministernan a bandona 


Cocolishi sin Sali dilanti pa dirigi nan mas n’e taxistanan kend- 
enan despues a haya un copia di un comunicado cu a wordo 
publica riba red social di gobierno, den cual a keda confirma cu e 
situacion ta keda igual, pues manera Minister Arends a insisti for 
di dialuna ultimo. 


Cu lo bay tin accion awe di taxistanan ta un hecho y a pesar cu 
nan no ta duna indicacion kico esaki lo bira, por spera otro accion 
mescos cu a sosode den oranan di merdia caminda a blokia tur 
trafico pa y for di aeropuerto pero no ta sigur cu e accion ey lo 
wordo ripiti awe. 


Dilanti di edificio di gobierno por a sinti e decepcion grandi di 
e taxistanan kendenan for di un principio a insisti pa Minister 
Presidente atende cu e asunto aki ya cu nan ta mira cu e terkedad 
di Minister Ursell Arends lo no cambia y e forma con Premier 
Wever Croes a reacciona na momento cu e tabata bandonando 
Cocolishi, a confirma cu e lo tuma accion y coregi Minister Ursell 
Arends loke ta habri caminda pa mas accion di taxistanan awe 
durante di dia!! 


Prome Minister no a percura 


pa solucion pa taxistanan 

UN biaha mas ayera mainta, a keda demostra cu Minister Ursell Arends 
politicamente tabata para su so den e conflicto cu a surgi cu taxistanan y 
cu a conduci na dos dia di accion. 
Dialuna riba e prome dia di accion di taxistanan caminda a blokia trafico 
di boulevard dilanti di oficina di Gobierno, e situacion ainda tabata ainda 
aceptabel pero ayera diamars riba di dos dia di accion, a pesar di un dialogo 
di algun ora, caminda taxistanan no a keda contento pa otro dialogo cu lo 
tuma luga 16 di Augustus, e accion a bira algo sumamente delicado ora cu 
taxistanan a dicidi di blokia tur entrada y salida for di aeropuerto. 


Contrario cu riba e prome dia di accion, ayera por a scucha diferente gritonan 
politico cu taxistanan a dirigi n’e gobierno di coalicion cu ta MEP-RAIZ, 
mustrando cu tanto Minister Arends como su partner di coalicion cu ta 
MEP, a lubida e sosten cu taxistanan a duna e gobierno actual tanto den 
promocion como riba rednan social. 


Sin duda cu tanto Minister Ursell Arends como su partido RAIZ lo tin cu 
carga un consecuencia politico grandi dor di e accion aki, sigur ora cu tuma 
nota cu hasta un miembro di e partido aki, esta e taxista Javier Harms, 
kende tabata number 11 riba lista di e partido blanco na 2021, logrando 
un total di 131 voto personal, tambe tabata den e grupo di taxistanan den 
accion. 
Partido RAIZ den su prome salida den eleccion di 2017 a logra un total di 
2107 voto loke no tabata suficiente pa saca un asiento pero den e proceso 
electoral di 2021 RAIZ a logra un total di 5481 voto cu tabata bon pa un 
asiento y tambe un restzetel p’asina totalisa 2 asiento cu cual nan a yuda 
partido MEP cu 9 asiento, yega un coalicion di mayoria di 11 asiento. 


RAIZ cu conflicto di taxista ta perde hopi politicamente 


E situacion politico di e lider di RAIZ lo ta hopi 
delicado pa eleccion di otro aña sigur mirando 
un serie di decisionnan cu no tabata efectivo, 
iniciando e falta di solucion pa loke ta maneho 
di desperdicio di cas y comercial, e situacion 
serio pa cual e no a haya solucion pa loke t’e 
planta di purificacion di awa di riool di RWZI 
na Bubali, e conflicto cu inversionistanan 
di Embassy Suites y awor e conflicto aki cu 
taxistanan cu a bira algo hopi serio. 


Un conflicto cu practicamente tur politico of 
mandatario ta trata di evita den e periodo 
prome cu eleccion y si tuma na consideracion 
e historia politico di partidonan chikito cu a 
forma coalicion cu MEP for di 2017 bin ariba, 
e pronostico pa RAIZ no ta mucho positivo. 
Despues di eleccion di 2017 partido POR di 
Otmar Oduber a logra un total di 5531 voto 
logrando un asiento y un restzetel pero den 
eleccion di 2021 e mesun partido POR aki 
cu otro lider, no a logra saca asiento den e 
proceso electoral. 


Otro partner di coalicion di 2017 cu tabata 
partido RED di su lider Ricardo Croes, na 2017 
a logra un total di 4167 voto den e proceso 
electoral cu tabata bon pa un asiento pero 
den e proceso electoral di 2021, partido RED 
no a logra haya asiento ya cu e partido a ricibi 
solamente 1784 voto cu no tabata suficiente 
pa haya representacion den Parlamento. 


Pues e futuro politico pa partido RAIZ y su 
lider n’e momentonan aki, no ta mustra mucho 
positivo y e ultimo conflicto aki hunto cu e 
caso caminda lider di RAIZ a dicidi di hiba su 
propio Prome Minister Corte, ta puntonan cu 
a pone Ursell perde hopi credibilidad politico 
y tin cu mira kico e lo tin cu haci pa evita di tin 
mesun suerte cu tanto RED y POR den elec- 
cion di 2025. 

ARUBA ta enfrenta un reto bon reconoci: e necesidad urgente pa diversifica su 
economia. Turismo, mientras economicamente beneficioso, ta crea un mono- 
cultura vulnerabel pa shocknan externo, manera caidanan economico global y 
desasternan natural. A pesar di e reconocimento amplio di e vulnerabilidad aki, 
progreso den direccion di diversificacion economico ta keda limita. E pregunta 
ta surgi: dicon, a pesar di ta consciente di e necesidad pa cambio, Aruba tin 
dificultad pa desaroya un vision amplio pa diversificacion economico? 


Aruba su dependencia pisa riba turismo a crea un panorama economico resis- 
tente na cambio. E beneficionan inmediato di turismo ta provee un sentido di 
comodidad y stabilidad economico, haciendo stakeholders duda pa interumpi 
e status quo pa aventuranan nobo insigur. Ademas, turismo ta profundamente 
hinca den Aruba su identidad cultural y economico, reforsando resistencia pa 
diversifica den sectornan nobo cu por no ofrece retornonan inmediato. E rutina 
cultural y economico aki a fungi como un barera significante pa acepta opor- 
tunidadnan economico nobo. 


Un di e retonan crucial den desaroya un economia diversifica ta e falta di infra- 
structura y recursonan necesario pa sostene industrianan nobo. Aruba su 
tamaño chikito y recursonan natural limita ta restringi opcionnan pa desaroyo 
industrial na gran escala, mientras infrastructura existente ta principalmente 
dirigi na turismo. Pa sostene sectornan nobo manera tecnologia of produccion, 
inversion substancial den infrastructura ta necesario. Es mas, e forsa laboral 
na Aruba ta predominantemente capacita den trabounan relaciona cu servicio, 


E dilema economico na Aruba: 


Cerando e diferencia entre consciencia y accion 


creando un diferencia den habilidad pa industri- 
anan cu ta rekeri experticio tecnico specialisa. 


Bareranan financiero y di inversion tambe 
ta 
stroba 
esfuersonan 
di 
diversificacion. 


Industrianan nobo hopi biaha ta wordo percibi 
como di riesgo halto pa inversionistanan, haci- 
endo dificil pa sigura e financiamento nece- 
sario. Ademas, incentivonan gubernamental 
of mecanismo di sosten pa atrae inversion den 
sectornan no turistico por ta insuficiente. E falta 
di sosten financiero y inversion aki ta contribui 
na e dificultad di establece pilarnan economico 
nobo y ta re-enforsa e dependencia riba turismo. 
Como resultado, aventuranan nobo ta enfrenta 
retonan significante pa gana traccion y bira 
componente viabel di e economia. 


Pa supera e retonan aki, Aruba mester desa- 
roya un cuadro strategico cu ta inclui liderazgo 
gubernamental fuerte y planificacion di maneho 
amplio. Liderazgo ta crucial pa crea un vision 
coherente pa diversificacion, sosteni pa maneho 
cu ta encurasha inversion den industrianan 
nobo. Partnershipnan publico-priva por yuda 
probecha di recurso, comparti riesgo, y impulsa 
innovacion, mientras inversion den educacion y 
programanan di training por desaroya un forsa 
laboral capacita pa sostene industrianan diverso. 
E esfuersonan aki por yuda fomenta un cultura di 
adaptabilidad y resiliencia necesario pa diversifi- 
cacion economico. 


Aruba tin e potencial pa probecha di su forsa 
unico, manera su clima faborabel pa proyec- 
tonan di energia renobabel manera energia di 
biento y solar, pa atrae inversionnan nobo y crea 
cuponan di trabou. 


Ademas, desaroyando mercadonan niche den 
turismo, manera ecoturismo y turismo cultural, 
y explorando agricultura sostenibel por ofrece 
camindanan nobo di crecemento sin sobrecarga 
e recursonan existente. Door di atende retonan 
structural y fomenta un cultura di innovacion y 
adaptabilidad, Aruba por construi un economia 
resiliente y diversifica. E trayecto pa diversifica- 
cion ta compleho pero crucial pa crea un futuro 
sostenibel y prospero pa tur su ciudadanonan. 

DURANTE un reciente conferencia di prensa, vice-presi- 
dente di SPA, Francis Bernardus, a atende e retonan actual 
cu Cuerpo Policial ta enfrenta debi n’e scarsedad di personal 
y aumento di overtime, loke ta limita e capacidad pa emiti 
placa adicional otro siman. 


“Nos ta trahando cu personal reduci,” Bernardus a splica. 
“Ora un oficial ta ausente pa malesa, vakantie of pa cualkier 
otro emergencia, no semper nos por reduci e cantidad di 
personal bao di e minimo necesario pa mantene e servicio. 
Den e casonan aki, e personal restante mester keda of yama 
un colega disponibel pa sigura cu e cantidad minimo oficial 
rekeri keda na turno.” 


E vice-presidente tambe a destaca cu recherche ta keda 
traha te cu 4’or di atardi. Pero si un detencion sosode por 
ehempel pa 2’or di merdia e tempo pa completa e papeleo 
prome cu ceramento, no ta suficiente, loke por tuma varios 
ora extra. E problema aki sigur ta recurente y ta afecta e 
eficiencia operativo, segun Bernardus. 


Ta fundamental cu e publico compronde cu overtime no ta 
wordo uza pa haya placa extra. E obhetivo ta pa cumpli cu e 
rekisitonan di siguridad tanto p’e oficialnan como p’e comu- 
nidad. Ta manehando e personal y e recursonan disponibel 
di e miho manera posibel pa garantisa e siguridad y e func- 
ionamento eficaz di e departamento. 


E enfoke aki ta busca pa aclaria e realidad di e situacion 
actual y ta sigura e comunidad cu Cuerpo policial ta compro- 
meti pa mantene un servicio di calidad a pesar di e dificul- 
tadnan operativo. 


Tin scarsedad di personal 


Overtime den Cuerpo Policial no ta pa haya placa extra 

PETICION di Minister di Transporte Ursell Arends a sugeri 
na un grupo di representante di taxistanan cu pa di dos dia 
sigui a bay den accion, pa un reunion dia 16 di Augustus 
binidero riba medidanan cu e mandatario a tuma. 


Informacion acumula dilanti di edificio di gobierno despues 
cu e grupo di taxistanan cu a atende e reunion, a mustra 
cu Minister Arends a mustra cu e famoso MB cu su propio 
persona a bin ta promove den ultimo simannan, no ta na 
vigor ainda pero esaki ta bira oficial dia prome di September, 
loke e mandatario a considera cu esey no por ta un prob- 
lema. 


Inicialmente e grupo di taxista cu a reuni cu Minister Arends 
pa oranan largo, na momento cu a sali pafo y informa resto 
di taxistanan den accion, e reaccion tabata den forma bon 
cla cu e peticion di Minister Arends no ta aceptabel y cu e 
accion lo sigui y mesora a reuni cu tur presente pa bay over 
n’e siguiente accion di presion. 


For di dialuna merdia e grupo den accion a señala cu e 
accion lo traslada su mes pa un blokeo di aeropuerto pa 
tur trafico y pa 2.30 esaki a bira realidad y e caos a bira pio 
cu e dialuna ora cu taxistanan a blokia Boulevard dilanti di 


oficina di gobierno. 


E decepcion ta grandi den Minister Ursell Arends kende a 
mustra di no ta dispuesto pa haci algo pa alivia e situacion 
delicado cu tin y despues cu reces di parlamento termina y 
tur minister ta bek for di vacacion, pa busca un solucion p’e 
situacion actual. 
E efecto di e accion ayera tardi no a tarda pa tin resultado ya 
cu turistanan cu mester a subi avion pa regresa nan pais di 
destino, no por a yega aeropuerto of nan mester a baha na 
un distancia pa cana bay direccion di aeropuerto p’asina no 
perde vuelo di regreso. 


Vuelonan cu a yega tambe for di 2.30 bay ariba, turistanan no 
por a subi bus of taxi pa bay nan hotel loke a pone cu algun 
di nan a dicidi di huur un auto cu cual nan por a bandona 
aeropuerto n’e parti pariba mientras cu otronan a cana un 
distancia pa purba di haya solucion pa nan situacion. 


Pa 3’or di atardi algun oficial halto di polis a drenta den un 
van pa reuni cu algun representante di taxistanan pa mira si 
por yega na un solucion y despues di e reunion a bira conoci 
cu Prome Minister Evelyn Wever Croes a invita representan- 
tenan di taxistanan pa un reunion na Cocolishi pa atende e 
asunto aki. 


Na mes momento Prome Minister a haci e apelacion pa 
taxistanan no bolbe blokia e caminda dilanti di oficina di 
gobierno pero na mes momento un grupo grandi di esunnan 
den accion dilanti di aeropuerto, a dicidi cu algun repre- 
sentante lo bay reuni cu Prome Minister pero e grupo grandi 
dilanti di aeropuerto lo keda eynan p’asina tene e caminda 
cera te ora cu tin un decision di e reunion cu gobierno. 


Dado momento a surgi un momento di tension ora cu KPA 
a manda un grupo grandi di polis pa atende cu e blokeo 
cu a ser impone pa taxistanan na aeropuerto pero cu inter- 
vencion di Comisario di Polis Robert Candelaria, a yega na 
un entendimento cu e taxistanan caminda a dicidi cu nan lo 
elimina e blokeo ya cu den oranan di atardi aeropuerto lo a 
ricibi mas cu 800 turista y asina a evita un situacion hopi 
delicado. 


Taxistanan a dicidi di bay dilanti di edificio di gobierno pero 
a informa cu nan lo keda eynan te ora cu tin un solucion cu 
ta aceptabel pa nan. 

MIENTRAS cu e temporada di vakantie ta yegando su fin, e 
maestronan dedica di Aruba ya caba ta trahando duro prepa- 
rando p’e aña escolar nobo. Despues di algun siman cortico 
di vacacion bon mereci, e educadornan aki ta bek den nan 
klas, transformando nan den espacio vibrante y acogedor pa 
nan studiantenan. Na AWEMainta, nos kier tuma e oportun- 
idad aki pa elogia y saluda e compromiso increibel y pasion 
di e maestronan di Aruba mientras nan ta prepara pa un otro 
aña di guia nos futuro generacionnan. 


Maestronan di Aruba ta bay mas leu cu e yamada di nan 
deber door di inverti nan tempo, energia, y recursonan 
personal pa crea un ambiente di siñamento atractivo. Hopi 
maestro ta gasta nan propio placa riba decoracion di klas, 
material di educacion, y hasta un man fresco di verf pa sigura 
cu nan klasnan ta ameno y inspirador pa nan studiantenan. 
E dedicacion desinteresa aki ta refleha nan compromiso 
incansabel pa provee e miho experiencia educativo posibel 
p’e mentenan hoben cu nan ta nutri. 


Preparando p’e aña escolar nobo no ta solamente tocante 
espacio fisico; e tambe ta encera preparacion mental y spir- 
itual. Maestronan na Aruba ta bisti hopi sombre: nan ta 
educador, psicologo, trahado social, confidente, y tin biaha 
hasta figura parental. E rol multifacetico aki ta rekeri nan pa 
prepara no solamente plannan di les sino tambe pa fomenta 


un ambiente di sosten y empatia caminda studiantenan ta 
sinti nan mes sigur y balora. Door di asumi e rolnan diverso 
aki, maestronan ta provee un fundeshi di stabilidad y sosten 
cu ta crucial pa exito di studiante. 


E impacto di e maestronan di Aruba ta extende mas aleu 
cu academiconan. Nan ta hunga un rol fundamental den 
forma e caracter y futuro di nan studiantenan, inculcando 
balornan manera bondad, perseverancia, y pensamento 
critico. Haciendo esaki, nan ta yuda forma ciudadanonan 
responsabel y considera cu un dia lo contribui n’e crece- 
mento y prosperidad di nos comunidad di isla. Nan influ- 
encia ta incontabel, haciendo e diferencia den e bida di hopi 
studiante y inspirando nan pa yega nan potencial completo. 


Mientras e aña escolar nobo ta acercando, nos na AWEMainta 
ta saluda y gradici e maestronan di Aruba pa nan dedicacion 
incansabel y pasion. Nos ta desea boso e miho añanan nos 
dilanti, yena cu experiencia gratificante y momentonan di 
alegria y logro. 
Boso compromiso na educacion y boso studiantenan ta 
berdaderamente inspirador, y nos ta agradecido p’e impacto 
profundo cu boso tin riba nos futuro generacionnan. 
AWEMainta ta desea tur maestro un aña escolar exitoso y 
yen di satisfaccion, guia p’e educadornan extraordinario cu 
ta haci tur cos posibel. 


Dunando honor na maestronan di Aruba: 


Heroenan invaluabel preparando pa un aña escolar nobo 

RIBA dialuna, e tension entre Israel y Iran a keda halto, mientras cu 
Pentagon tabata desplega submarino, avion y barconan di guera den Medio 
Oriente pa disuadi posibel conflicto, segun funcionarionan Mericano. E 
escala aki ta sigui e reciente asesinato di lidernan militante apoya pa Iran 
na Beirut y Teheran, cu a conduci lidernan di Iran na priminti represalia. 
Mientras Israel a reconoce su participacion den e atake aereo cu a mata 
un lider di Hezbollah den Libanon, no a atribui responsabilidad pa ases- 
inato di un lider di Hamas na Iran. 


Aumento di tension entre Israel y Iran ta 


aumenta e incertidumbre den medio oriente 


General di Comando Central Mericano, Erik 
Kurilla, a wordo manda p’e region pa consolida 
aliansa den medio di e tensionnan creci- 
ente, segun un fuente di gobierno Mericano. 
Anteriormente, un coalicion lidera pa Merca a 
yuda Israel intercambia un atake Irani cu misil 
y drone. Sinembargo, ta keda sin sa cuanto 
nacion di Medio Oriente ta dispuesto pa apoya 
Israel e biaha aki, considerando e guera cu ta 
tumando luga na Gaza despues di e atake di 
Hamas di 7 di october cu a resulta den aprox- 
imadamente 1.200 morto Israeli. Algun pais 
por uza e pretexto di defende nan espacio 
aereo pa permiti Merca y forsa aliado pa inter- 
cepta menasanan riba nan teritorionan. 


Presidente 
Joe 
Biden 
y 
Vicepresidente 


Kamala Harris a reuni cu e team di siguridad 
nacional den e Sala di Situacion di Cas Blanco 
pa atende cu e situacion actual den Medio 
Oriente. Presidente Biden tambe a cuminsa un 
combersacion cu Rey Abdullah II di Jordania, 
discutiendo e esfuersonan pa reduci tension, 
incluyendo un cese di candela inmediato y 
un acuerdo di liberacion di rehen, segun Cas 
Blanco. 


Den un demostracion di forsa y apoyo, 
Pentagon a anuncia e despliegue di barconan 
di guera, submarino y avionnan di combate 
adicional, incluyendo F-22, den e region pa 
reforsa e defensa di Israel y proteha tropanan 
Mericano. A pesar di e preocupacionnan di un 
atake Irani inminente ayera, e nivel di menasa 
a keda sin cambio te dialuna, segun funciona- 
rionan Mericano. 


E imprevisibilidad di gruponan proxy di Iran, 
manera Hamas na Gaza, Hezbollah na Lebanon 
y militantenan Houthi na Yemen, ta pone un 
riesgo adicional, representante Mericano 
Adam Smith, democrata di Washington, a bisa, 
e miembro di mas halto rango di e Comite di 
Servicio Arma di e Camber. Smith a enfatisa 
e peliger cu e gruponan aki ta representa, 
destacando nan potencial pa lansa atake no 
provoca contra Israel. 

TORMENTA Tropical Debby, cu a yega tera 
na Florida como un horcan categoria 1, a 
causa daño grandi cu yobidanan torrencial 
y bientonan fuerte, causando por lo menos 
cuater morto. E direccion di e tormenta awor 
ta menasa e parti zuidoost di Merca, incluy- 
endo Savannah, Georgia y Charleston, South 
Carolina, cu yobida record y posibilidad di 
inundacionnan catastrofico. 


Na Florida, Debby a causa daño extenso, 
particularmente na Sarasota, unda yobida 
inespera a surpasa e pronostico pa dobel. 
E tormenta tabata responsabel pa multipel 
accidente fatal, incluyendo un chauffeur di 
truck kende su vehiculo a cay for di un brug 
na Tampa, y un mucha homber di 13 aña cu a 
fayece despues cu un palo a cay riba su cas. 
Na Dixie County, un accidente di auto riba 
careteranan muha a resulta den dos morto 
mas y un herido grave. 


E impacto di e tormenta a extende mas leu 
cu Florida, afectando suministro di cori- 
ente den henter e region. Mas di 300,000 
cliente na Florida y Georgia tabata sin elec- 
tricidad mientras cu ekiponan tabata trah- 
ando incansablemente pa restaura coriente. 
E tormenta tambe a interumpi biahe aereo 
severamente, causando mas di 1,600 cancel- 
acion di vuelo den henter e pais. Gobernador 
di Florida, Ron DeSantis, a urgi residentenan 
pa keda cauteloso, enfatisando cu e menasa 
di inundacion ta persisti mientras awa di 
yobida for di Georgia ta flui direccion pazuid. 


Presidente Joe Biden y Vice Presidente Kamala 
Harris ta monitoriando e situacion di cerca. 
Biden a aproba declaracionnan di emergencia 
pa tanto Florida como South Carolina, mien- 
tras cu Harris a pospone un biahe planea pa 
Savannah debi na e efectonan di e tormenta. 
Lidernan local na Savannah y Charleston a 
adverti residentenan di posibel inundacion 
den areanan cu normalmente no ta wordo 
afecta, cu ‘toque de queda’ implementa pa 
garantisa siguridad publico. 


Tormenta Tropical Debby a asota florida 
cu inundacion y ta menasa e zuidoost 


Oficialnan di Charleston a describi Debby como un “evento historico y 
potencialmente sin precedente,” señalando cu e ciudad a tuma medidanan 
preventivo, incluyendo distribui saconan di santo y habri garagenan di 
parkeo pa residentenan. E trayectoria di e tormenta ta similar na inun- 
dacionnan catastrofico den pasado na e Carolinas, resaltando e vulner- 
abilidad di e region na eventonan di tempo severo y e potencial pa daño 
significante. 

FISCAL General di Venezuela, Tarek William Saab, a anuncia un inves- 
tigacion penal contra e figuranan opositor Edmundo González y María 
Corina Machado. E medida ta tuma luga despues cu e dos lidernan a urgi 


Fiscalía Venezolano ta busca detencion di 


lidernan opositor memey di disputa electoral 


e forsa arma pa retira nan apoyo na presi- 
dente Nicolás Maduro y stop cu e represion di 
e manifestantenan cu tabata impugna e resul- 
tadonan electoral di 28 di juli. 


E investigacion ta vincula na un declaracion di 
González y Machado y ta anima e militarnan pa 
reconsidera nan lealtad na Maduro, kende nan 
ta acusa di fraude electoral. Saab a menciona 
presunto delito, incluyendo conspiracion y 
difusion di informacion eroneo. A pesar di e 
afirmacionnan di e oposicion di gana pa un 
margen amplio, e ‘fuerzas armadas’ ta keda 
firme den nan apoyo na Maduro, un factor 
clave den nan control continuo di poder desde 
cu Hugo Chávez a asumi cargo na 2013. 


Protesta a cuminsa despues di e eleccion, y 
lidernan di oposicion a pidi e forsa di sigur- 
idad pa pone nan mes na banda di e pueblo. 
Aunke Maduro a keda declara ganado, e resul- 
tadonan oficial no a keda publica. E oposi- 
cion ta afirma di tin prueba cu ta demostra 
nan victoria y ta presionando e militarnan pa 
honra e voto popular. 


Den medio di e disturbio, gobierno di Maduro a 
detene mas di 2.000 opositor, cu por lo menos 
11 morto reporta pa Foro Penal, un grupo di 
derechonan humano cu cede na Caracas. E 
gobierno a wordo acusa di uza forsa excesivo 
pa sofoca e disidencia, y Provea, otro organ- 
isacion di derechonan, ta destaca un aumento 
fuerte di detencion arbitrario. 


González y Machado ta scondi pa miedo di 
wordo aresta. Nan a pidi e forsa arma pa adheri 
n’e debernan constitucional mientras nan ta 
priminti di duna contesta n’esnan cu comete 
abuso. Presion internacional pa transparencia 
ta aumenta, cu lidernan manera presidente di 
Brasil, Luiz Inácio Lula da Silva, y presidente 
di Chile, Gabriel Boric, expresando preocupa- 
cion p’e integridad di e eleccion. Entretanto, 
Maduro a ricibi sosten di aliadonan manera 
Rusia y China, y presidente di Iran, Masoud 
Pezeshkian, a reafirma su solidaridad y a 
condena interferencia foraneo. 

We Are 


Join Our Award-Winning Team 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BENEFITS 


ATTRACTIVE SALARIES WITH VARIOUS BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM 
EMPLOYEE DISCOUNTS AT TARA ECO, 
A MAJOR LOCAL SUPERMARKET AND GARAGE 


HOST/HOSTESS (AM/PM) 


ROOM ATTENDANT 
HOUSEMAN 


FRONT OFFICE SUPERVISOR 


HOUSEKEEPING SUPERVISOR 


DIRECTOR OF SALES & MARKETING 
SUSTAINABILITY MANAGER 


HR COORDINATOR 
RESERVATIONS COORDINATOR 


COOK 


CONCIERGE/FRONT DESK AGENT 


UN hues den e corte inferior Hulandes a 
causa controversia door di admiti cu el a uza 
ChatGPT, un chatbot di inteligencia artificial 
(IA), como un recurso pa yega na un veredicto. 
E enfoke inusual aki, reporta pa AD, a lanta 
preocupacionnan entre expertonan di tecno- 
logia y legal tocante e apropiacion di depende 
riba IA den tumamento di decision hudicial. 


E caso tabata involucra un disputa entre dos 
doño di cas tocante panelnan solar. Un doño 
di cas a construi un piso adicional riba su cas, 
cual e otro a argumenta cu a afecta e eficiencia 
di su panelnan solar. 


Pa atende esaki, e hues a consulta ChatGPT 
pa averigua e duracion di bida promedio di un 
panel solar, uzando e informacion aki pa yuda 
determina e resultado di e caso. “E hues ta 
estima, parcialmente a base di ChatGPT, cu e 
duracion di bida promedio di un panel solar for 
di 2009 ta entre 25 y 30 aña, pues pa e caso 
aki nos a pone esaki na 27.5 aña,” e sentencia 
a declara. 


Criticonan, incluyendo experto di internet Henk 
van Ess, a critica e dependencia di e hues riba 
ChatGPT, argumentando cu IA mester wordo 
uza cu cautela. “Bo mester tuma tur bot di IA 
cu un tiki salo,” van Ess a bisa AD. E cautela 
aki ta particularmente pertinente mirando e 
debate andando entre expertonan tocante e 
duracion di bida di panelnan solar, cu algun ta 
sugeri cu nan por dura te cu 40 aña. 


Experto di IA Jarno Duursma a agrega cu 
ChatGPT no ta un base di datos di conoce- 
mento sino un modelo di idioma cu ta predici 
palabranan basa riba contexto. “E ta un 
sistema di computer cu ta adivina e siguiente 
palabra den un frase, nada mas,” Duursma a 
enfatisa, cuestionando e confiabilidad di su 
uzo den decisionnan legal. 


Un vocero di e corte a defende e hues, decla- 
rando cu ChatGPT tabata djis un di varios 
fuente consulta y cu su input no tabata e 
factor decisivo den e veredicto. No obstante, e 
caso ta destaca e implicacion mas amplio di e 
rol creciente di IA den terenonan tradicional- 
mente domina pa experticio humano. 


Uzo di ChatGPT den un veredicto di corte Hulandes ta lanta debate 

E participacion di Just van Aanholt den e Weganan Olimpico Paris 2024 
a conclui cu e cancelacion di su ultimo dos caredanan debi na un falta di 
biento. Ayera tabata programa pa t’e ultimo dia di e 10 caredanan den e 
categoria di Men’s Dinghy, pero condicionnan di tempo desfaborabel a 
preveni e eventonan final di tuma luga. Despues di competi den 8 careda, 
e posicionnan di van Aanholt tabata 26th, (39th), 25th, 24th, 34th, 10th, 
23rd, y 36th respectivamente. Esaki a pon’e na di 33 luga en general, cual 
lamentablemente no tabata suficiente pa clasifica p’e careda di serie di 
medaya programa pa awe. 


Van Aanholt tabata e ultimo atleta di Aruba ainda competiendo den e 
Weganan Olimpico Paris 2024. Su participacion a marca e conclusion di e 
envolvimento di Aruba den e Weganan aki. 


WEGANAN OLIMPICO PARIS 2024 


#TEAMARU: 


Caredanan final di Just van 


Aanholt cancela pa falta di biento 


E ekipo di AWEMainta y henter e isla di Aruba 
ta hopi orguyoso di e atletanan cu a repre- 
senta Aruba n’e Weganan Olimpico. 


Pa locual ta trata e otro eventonan cu a tuma 
luga ayera n’e Weganan Olimpico di Paris 
2024 tabata tin hopi competencia cu a wordo 
marca pa varios logronan notabel den dife- 
rente deporte. 


Den atletismo, Cole Hocker di Merca a entrega 
un actuacion sorprendente den e final di 
1500m masculino, capturando e medaya 
di oro cu un tempo record nobo Olimpico di 
3:27.65. Hocker a surpasa e faboritonan 
prome cu e careda, Josh Kerr di Gran 
→ 

Bretania y Jakob Ingebrigtsen di Norwega, 
cu su compatriota Mericano Yared Nuguse 
tumando e brons. 


Den futbol femenino, e ekipo nacional 
femenino di Merca (USWNT) a sigura un luga 
den e wega pa medaya di oro door di derota 
Alemania den un victoria dramatico den tempo 
extra. Sophia Smith a score e gol decisivo den 
e 30 minuutnan adicional, sigurando e chens 
di USWNT pa competi pa nan di cinco titulo 
Olimpico. 


Riba e pista di ciclismo, Hulanda a establece 
un record mundial nobo den e sprint di ekipo 
masculino, marcando 40.949 seconde pa gana 
e medaya di oro. Gran Britania a reclama plata, 
mientras cu Australia a bay cas cu e brons 
despues di un careda competitivo contra e 
nacion anfitrion, Francia. 


Den lucha, Fumita Kenichiro di Hapon a gana e 
medaya di oro den e categoria Greco-Romano 
60kg masculino door di derota Cao Liguo di 
China. E victoria aki ta marca e prome oro 


Olimpico di Hapon den e disciplina aki desde 1984. E medayanan di brons 
a bay pa Zholaman Sharshenbekov di Kyrgyzstan y Ri Se Ung di Noord 
Korea. 


E evento di skateboarding park femenino a mira e hoben di 14 aña Arisa 
Trew di Australia captura e medaya di oro cu un score espectacular di 
93.18 den su di tres careda. El a surpasa Hiraki Cocona di Hapon y Sky 
Brown di Gran Bretania, kendenan a tuma plata y brons, respectivamente. 
E actuacion di Trew a inclui un serie di tricknan impresionante, solidifi- 
cando su status como un strea creciente den skateboarding. 


E eventonan aki ta destaca e talento excepcional y competencia emocio- 
nante n’e Olimpiada di Paris 2024, mustrando e dedicacion y habilidad di 
atletanan di rond mundo. 

D E P O R T E 


deporte@awemainta.com 


E torneo Internacional di Concacaf U-15 femenino a ranca 
sali riba dialuna cu 5 wega y Team A di Aruba a cuminsa e 
torneo internacional aki riba bon pia. Cu un victoria di 5-0 
riba St. Vincent & Granadines, e damitanan di Aruba ta piki 
nan prome 3 puntonan di e torneo aki. 


E muchanan di St. Vincent tawata tin mas estatura y tambe 
mas curpa cu nos muchanan local, pero asina mes e team di 
Aruba a sa di domina e wega cu miho tecnica, miho organ- 
isacion y bon speed den e parti di atake. Cu 3 gol di Zyana 
Rodgers, un gol di Leandra Angela y un gol di Adannay 
Breinburg, e muchanan local ta logra nan prome victoria. E 
prome gol ta cay ya na di 8 minuut den pia nan di Leandra 
Angela. Zyana Rodgers ta amplia e score na 2-0 den un 
hugada di corner na di 21 minuut. Adannay Breinburg riba 
un bunita hugada caminda ta haci bon uzo di su velocidad 
y ta yega n’e bala prome cu e keeper y ta deposita den gol 
bashi pa haci e wega 3-0 net prome cu half time. 


Aruba ta sali rabia den di dos tempo y ta Zyana Rodgers cu 
ta score su di dos gol di anochi na di 47 minuut pa haci e 
wega 4-0. Casi na final di e wega Zyana Rodgers ta cera su 
hattrick pa haci e wega 5-0. Mester menciona cu e keeper 
di St. Vincent Granadine a trece varios salbacion pa tene su 
team den wega. 


Resultado di e otro weganan ta como lo siguiente. Den e wega 
di apertura, e team di Guyana Frances ta gana Dominica cu 
score di 3-1. Bonaire ta sufri un derota na man di Turks & 
Caycos cu score di 2-1. E damitanan di Guadeloupe ta sali 
victorioso riba e muchanan di St. Lucia cu score di 2-0 y 
Aruba All Stars ta cay venci contra Anguila cu score di 3-0. 
Un total di 274 fanatico a paga pa presencia e prome wega 
di nos team local. Pero asina mes e tribune tawata basta 
anima cu brassband y fanatico nan animando nos muchanan 
crioyo. 


Aruba ta mira accion atrobe diahuebs anochi pa 7or contra 
Dominica mientras cu Aruba All Stars ta subi tereno atrobe 
diaranson anochi 7or contra Guyana Frances. Un invita- 
cion ta bay pa tur e fanaticada di Aruba pa yega Compleho 
Deportivo Guillermo Trinidad pa apoya nos muchanan den e 
torneo Internacional aki. 


Torneo Concacaf U-15 Femenino 


Aruba ta cuminsa cu bon pia 

E torneo Internacional di Concacaf 
U-15 femenino ta sigui awe diaranson 
cu solamente 2 wega. Despues cu e 
prome dos dianan tawata tin 5 wega, 
awe diaranson mayoria team lo tin e 
dia liber pa recupera. 


E prome wega ta cuminsa pa 5or di 
atardi ora cu Guyana topa St. Vincent 
and the Granadines. E pitbullnan di 
Guyana ta sali victorioso den nan 
debut cu score di 3-1 riba Dominica y 
kier sigui mantene e paso. 


Di otro banda St Vincent and the 
Granadines a sufri un derota di 5-0 na 
man di nos muchanan local y ta bay 
duro pa busca su puntonan. 


Pa 7or di anochi nos damitanan di 
Aruba All Stars lo midi forsa contra 
Guyana Frances. E parti Frances di 
Guyana ta bin di gana nan prome wega 
3-1 contra Dominica y ta mustrando 
como un candidato fuerte p’e titulo. 
E team di Aruba All Stars ta un team 
emergente cu mester a wordo forma ya 
cu un pais a cancela ultimo ora. Nan 
ta perde nan debut cu score di 3-0 
contra Anguila pero nan ta poniendo 
hopi smaak y si nan haya e apoyo di e 
publico nan lo por trece sorpresa awe 
nochi. 


Yega stadion awe nochi y bin apoya 
nos mucha nan crioyo den e duelo aki 
contra Guyana Frances. 


Torneo Concacaf U-15 Femenino 


Aruba All Stars ta topa french Guyana 

UN disputa cayente entre e Comite Olimpico Internacional 
(IOC) y e Asociacion Internacional di Boxeo (IBA) a escala 
n’e Weganan Olimpico di Paris, centrando rond di e elegibi- 
lidad di e boxeadonan Imane Khelif di Algeria y Lin Yu-ting di 
Chinese Taipei. E controversia a wordo destaca durante un 
conferencia di prensa caotico di IBA dialuna, unda Presidente 
di IBA Umar Kremlev a aparece via video, purbando di 
atende e problemanan andando pero en cambio a lanta mas 
pregunta tocante e credibilidad di e organisacion. 


E controversia ta origina for di e decision di IOC pa corta 
lasonan cu IBA na 2023 debi na preocupacionnan tocante 
e maneho di e asociacion, incluyendo problema di lider- 
azgo y financiero. E separacion aki a hiba n’e formacion di 
e Paris Boxing Unit (PBU), un cuerpo di maneho ad hoc p’e 
Olimpiada, cu a depende riba Comitenan Olimpico Nacional 
pa determina e eligibilidad di e boxeadonan. E enfoke aki ta 
diferente for di otro deportenan, unda federacionnan gener- 
almente ta tuma e decisionnan aki. 


IBA a afirma di a conduci testnan di sanger riba Khelif y 
Lin na 2022 y 2023, cu supuestamente a revela cu ambos 
atleta ta posee cromosomanan XY. E descubrimentonan aki 
a hiba na nan descualificacion for di un competencia na 
2023. Sinembargo, IOC a descarta e resultadonan, citando 
desconfiansa den e credibilidad y metodonan di test di IBA. 
A pesar di e insistencia di IBA riba e legitimidad di nan 


testnan, IOC ta mantene cu e paspoort di un atleta, en bes 
di testnan genetico of hormonal, ta determina e clasifica- 
cion di genero. 


Durante e conferencia di prensa, oficialnan di IBA a critica 
e postura di IOC y su maneho di e controversia. Dr. Ioannis 
Filippatos, ex-presidente di e comite medico di IBA, a afirma 
cu testnan di laboratorio a indica cariotipo masculino pa 
ambos atleta. Sinembargo, e fayo di IBA pa presenta un 
defensa coherente a bruha e situacion mas ainda. 


E controversia aki a destaca problemanan mas amplio den 
e gobernacion di boxeo internacional y e retonan di sigura 
competencia husto den medio di disputa politico y organ- 
isacional. E tension continuo entre IOC y IBA ta subraya e 
complehidad di maneha deportenan Olimpico y e necesidad 
pa gobernacion transparente y creibel den cara di e tipo di 
controversianan aki. 


Controversia di boxeo na Olimpiada di 


Paris den medio di disputa entre IOC y IBA 

JUAN Pablo Montoya lo haci su regreso hopi 
anticipa na NASCAR pa prome biaha desde 
2014, coriendo pa 23XI Racing na Watkins 
Glen International otro luna. E anuncio diabi- 
erna di 23XI, e team co-propiedad di e leyenda 
di NBA Michael Jordan y e piloto di NASCAR 
Denny Hamlin, a revela cu Montoya lo core e 
Toyota No. 50 na honor di e di 50 aniversario 
di Mobil 1. 


E auto No. 50 a mira accion caba e temporada 
aki, cu Kamui Kobayashi coriendo na Circuit 
of the Americas na maart y Corey Heim na 
Nashville Superspeedway na juni. E partici- 
pacion di Montoya ta marca e di tres salida 
pa e vehiculo como parti di e colaboracion cu 
Mobil 1. 


Montoya, un regular di NASCAR di 2007 te 
2013, ta cla pa haci su prome salida den e 
NASCAR Cup Series desde e Brickyard 400 
di 2014 na Indianapolis Motor Speedway. E 
piloto versatil tin un carera legendario den 
multiple serie di careda, incluyendo Formula 
Uno, CART, IndyCar, y IMSA. Montoya a sigura 
e campeonato di CART na 1999, e campe- 
onato di IMSA na 2019, y a reclama victoria 
na e prestigioso Indianapolis 500 dos biaha. 
E tambe ta un tres biaha ganado di e Rolex 24 
na Daytona. 


Cu 12 salida total na Watkins Glen den cuater 
diferente serie, Montoya no ta un stranhero 
pa exito riba e pista. El a gana e careda di Cup 
riba e circuito di careda na 2010 y ta gaba di 
tres top-cinco y cinco top-dies den su shete 
salida di NASCAR eynan. 


“Mi ta ansioso pa subi bek den un auto di Cup 
y careda na Watkins Glen - un pista cu mi ta 
disfruta hopi y tabatin e chens di experencia 
mas trempan den mi carera,” Montoya a bisa. 
“E marca Mobil 1 tabata un di mi prome spon- 
sornan ora mi a cuminsa careda, pues pa 
representa e marca atrobe mientras nan ta 
celebra e logro aki lo ta asina special. Mi ta 
emociona tambe pa traha cu 23XI y experi- 
encia loke e ekipo ta construyendo.” 


E regreso di Montoya ta agrega emocion na e 
proximo evento di NASCAR, mientras fanati- 


Juan Pablo Montoya ta bolbe bek na Nascar na Watkins Glen 


conan ta anticipa ansiosamente pa mira e piloto veterano enfrenta Watkins 
Glen un biaha mas. 

CU e fecha limite di intercambio di 
MLB a pasa, ta un momento opor- 
tuno pa evalua e competidonan den 
e careda p’e wild-card. Aunke move- 
cionnan grandi tabata scars e tempo- 
rada aki, varios ekipo a fortalece nan 
bullpennan den preparacion p’e parti 
final di e temporada. Esaki t’e di tres 
aña cu tres luganan di wild-card, y e 
panorama competitivo ta sugeri un 
limite di victoria mas halto cu den e 
ultimo añanan. 


Liga Nacional 
Arizona Diamondbacks Cu un record di 
60-52, e Diamondbacks ta ocupa e di 
tres luga di wild-card den NL. Nan adkis- 
icionnan n’e fecha limite—A.J. Puk, 
Dylan Floro, y Josh Bell—a fortalece un 
bullpen cu tabata luchando y a atende 
e ausencia di Christian Walker lesiona. 
E ofensa di Arizona ta lidera e NL den 
caredanan anota, y nan rotacion ta 
fortaleciendo cu e regreso di Eduardo 
Rodriguez y Merrill Kelly. Nan ta 
prepara pa un posibel careda p’e titulo 
di NL West. 


San Diego Padres E Padres, na 61-52, 
ta ocupa e di dos luga di wild-card. 
Nan bullpen, reforsa pa Tanner Scott 
y Jason Adam, a transforma den un 
unidad formidabel. Mientras cu incer- 
tidumbre ta keda riba hungadonan 
clave manera Fernando Tatis Jr. y Joe 
Musgrove, e barida recien di e Padres 
contra e Dodgers ta señala nan poten- 
cial pa competi p’e titulo di division. 
New York Mets E Mets, cu un record di 
58-53, ta 1.5 wega for di e wild card. 
Nan a agrega Jesse Winker y Ryne 


Stanek pa atende e inconsistencia 
di bullpen. A pesar di dificultadnan 
tempran, nan ofensa awor ta potente, 
lidera pa Francisco Lindor. E caminda 
di Mets ta envolve nabega un schedule 
dificil, pero nan tin e momentum pa 
sigura un puesto di wild-card. 


Liga Americano 
New York Yankees 
Liderando e careda di wild-card di 
AL cu un record di 67-46, e Yankees 
a fortalece nan aliniacion cu Jazz 
Chisholm Jr. y a fortifica e bullpen cu 
Mark Leiter Jr. Sinembargo, inconsis- 
tencia den picheo ta presenta retonan 
mientras nan ta competi p’e titulo di AL 
East. 


Minnesota Twins 
E Twins, na 62-48, a agrega Trevor 


Richards pero a enfoca riba mantene 
nan nucleo. E regreso di Royce Lewis ta 
duna un boost na nan ofensa, crucial pa 
nan empuhe pa playoff contra rivalnan 
di division. 


Kansas City Royals Manteniendo e 
di tres luga di wild-card na 63-50, e 
Royals a agrega hungadonan clave 
manera Lucas Erceg pa mehora nan 
bullpen. 
E actuacion di nivel MVP di Bobby 
Witt Jr. ta mantene nan competitivo, 
apuntando pa nan prome aparicion 
den playoff desde 2015. 


Mientras e temporada ta progresa, e 
ekiponan aki lo bataya ferozmente pa 
un puesto anhela den e playoff, cu cada 
wega demostrando di ta crucial den e 
caredanan sumamente disputa. 


Despues di e fecha limite di intercambio 


Clasificacion di teamnan wild-card di MLB 

SEMPER leuk: conocemento cu bo no tin mester, pero cu ta 
hopi leuk pa comparti cu otronan. Lesa esakinan prome cu bo 
bay e siguiente fiesta laf, e happy hour of bar. 


1. Algun animal por pospone nan embaraso pa lunanan. Por 
ehempel otter y cangaru. Nan ta wordo fertilisa, pero e feto no 
ta implanta den e utero ainda. 


2. Sigmund Freud a yega di kere cu cocaina por a yuda combati 
adiccion na morfina. 


3. Flamingo ta haya nan color di pigmentonan carotenoide den 
nan cuminda, manera alga y cabaron. 


4. E strepi den un fraccion ta yama vinculum. 


5. Camelnan tin 3 parpado pa proteha nan wowonan contra 
santo cu ta bula. 


6. E haltura ideal pa laga un sandwich cu manteca cay pa e cay 
cu e manteca cabes ariba riba vloer ta 2.5 meter. 


7. Lighter a wordo inventa prome cu suafel. 


8. E stoel electrico a wordo inventa pa un dentista. 
9. Un slak (caracol) por drumi pa tres aña. 


10. Durante Segunda Guera Mundial, e premionan Oscar tabata 
traha di palo. Metal tabata scars y necesario pa e industria di 
guera. 


11. E prome bom cu e aliadonan a tira riba Berlin durante 
Segunda Guera Mundial a mata e unico olifante den e zoologico 
di Berlin. 


12. Selder tin caloria negativo. Ta costa mas caloria pa digeri 
un pida selder cu loke e ta duna bo. 


13. E buki mas horta for di bibliotecanan publico ta e Guinness 
Book of Records. 


14. Vleermuis semper ta bira na man robes ora nan ta bula sali 
for di un cueba. 


15. Wesonan di hende nan pianan ta mas fuerte cu beton. 
Esmalte di djente ta hasta mas fuerte ainda. 


16. E olifante ta e unico animal cu no por bula. 


17. Stof den cas ta consisti principalmente di celnan di cuero 
morto. 


18. Segun Bijbel (Genesis 1:20-22), prome tabatin e galiña y 


despues e webo. 


19. Un stewardess Checo a yega di sobrevivi un caida di 10.000 
meter. 


20. Buckingham Palace tin 602 camber. 


21. Anualmente mas hende ta muri (150) door di coco cu ta 
cay for di e palo, cu door di mordi di tiburon. 


22. Pushinan por mira asina bon den scuridad pasobra nan 
wowonan ta refleha luz. Luz ta briya den nan wowonan y ta 
wordo refleha bek. Nan wowonan ta eigenlijk un tipo di flash- 
light incorpora. 


23. Muchanan di cuater aña ta haci un averahe di 437 pregunta 
pa dia. 


24. Abeha di honing ta haci un baile special den forma di ocho 
pa laga otro abehanan sa unda tin cuminda. 


25. Alectorfobia ta e miedo di galiña. No ta un fenomeno 
straño, mirando cu galiñanan ta descendientenan leu di e 
Tyrannosaurus Rex. 


Bon Pa Sa 
25 INFORMACION PA IMPRESIONA BO AMIGONAN 

E empresa Bird Buddy a revoluciona 
e mundo di e comederonan pa parha 
(birdhouses) proporcionando no sola- 
mente alimento, sino tambe e posi- 
bilidad di fotografia e parhanan cu ta 
bishita nan. 


Recientemente Bird Buddy a incorpora 
un funcion nobo denomina “Name That 
Bird,” cu ta uza Inteligencia Artificial 
pa identifica e especie di parha, E 
caracteristica innovado aki ta permiti 
e usuarionan conoce ki tipo di parha 
ta bishita nan hardin y hasta asigna 
nomber. 


E camara di resolucion halto integra 
den e comederonan di Bird Buddy ta 
permiti cu AI reconoce e detayenan 
unico di cada parha. Esaki ta facilita e 
entusiastanan di avifauna crea vinculo 
mas estrecho cu e parhanan cu ta 
frecuenta nan espacio, identificando 
nan y siguiendo nan comportacion. 


E sistema di identificacion personalisa 


no solamente ta posibilidad cu e usuar- 
ionan ta nombra nan bishitantenan cu 
hala faborito, sino cu tambe ta manda 
notificacion ora cu un parha specifico 
ta bin bek n’e comedero. 


Por ehempel, un usuario por nombra 
un cardinal boreal “Bob” y ricibi alerta 
cada biaha cu Bob acera pa come. 
Aunke e funcion aki ainda ta den fase 
experimental, e tin un gran potencial 
pa contribui n’e esfuersonan di conser- 
vacion mediante e siguimento no inva- 
sivo di parha individual, mehorando 
nan precision cu tempo. 


Fuera di e parhanan, Bird Buddy a 
amplia su capacidadnan di reconoce- 
mento pa inclui barbulet, racoons y 
otro criatura. Esaki ta permiti e usuar- 
ionan disfrutra di un experiencia mas 
completo di observacion di e fauna 
local, registrando y identificando dife- 
rente especie cu ta bishita nan hardin. 
Cu e innovacion aki, Bird Buddy ta sigui 
avansa den su mision di acerca natura- 


lesa na hende, fomentando e aprecio y 
conservacion di bida silvestre. 


FUN FACTS 


E comedero cu Inteligencia Artificial cu ta identifica parha 

PA optimalisa operacionnan di trabou y prepara bo negoshi 
pa exito ta necesario pa implementa practicanan di maneho 
proba. E practicanan aki ta provee un marco pa mehoracion 
continuo y crecemento door di uza metodonan comproba 
cu ta alinia cu standard di industria. E miho practicanan 
di maneho ta abarca un variedad di hermentnan y strate- 
gianan, incluyendo planificacion strategico, monitoreo di 
desempeño, y garantia di calidad, cu lidernan por uza pa 
mehora e eficiencia y efectividad di nan organisacionnan. 


Practicanan di maneho efectivo ta esencial pasobra nan 
ta yuda organisacionnan nabega varios reto, sin importa 
tamaño, ubicacion, of industria. Door di identifica patron- 
chinan comun den retonan di negoshi, companianan por 
adopta miho practicanan como punto di referencia pa 
mehora nan sistemanan y probecha e habilidad di nan 
empleadonan. E practicanan aki no ta standard rigido pero 
por wordo adapta pa cuadra cu e necesidadnan y obhetivo 
unico di cada organisacion. E flexibilidad aki ta sigura cu 
e practicanan di maneho ta keda relevante y beneficioso a 
traves di diferente contexto y industrianan. 


Practicanan clave di maneho ta inclui comunica e meta 
y strategianan di e organisacion claramente. Managers 
mester sigura cu empleadonan ta compronde e roadmap di e 
organisacion y nan rol den logra su obhetivo. Estableciendo 
mecanismo robusto di control y mehoracion di calidad 
tambe ta crucial. Control di calidad regular, adherencia na 
standard manera ISO 9001, y revision continuo di maneho 
ta yuda mantene standard halto y eficiencia. Involucra y 
empodera empleadonan den proceso di tuma decision ta un 
otro practica vital, ya cu e ta probecha nan perspectiva y 
experiencianan pa identifica areanan pa mehoracion. 


Comunicacion regular cu empleadonan pa medio di reunion 
y sesionnan di feedback ta encurasha dialogo habri, 
fomentando confiansa den e organisacion. Proveyendo 


training y apoyo adecua ta sigura cu empleadonan tin e habi- 
lidad pa perform optimalmente y keda na altura di tendencia 
di industria. Documentacion di datonan operacional, manera 
registro di empleado y log di cliente, ta apoya tumamento di 
decision informa door di provee informacion preciso tocante 
actividad y maneho di pasado. Ademas, monitoria exito pa 
medio di Indicadornan Clave di Desempeño (KPI) ta yuda 
organisacionnan track progreso y evalua e efectividad di 
iniciativanan. 


Cultiva un cultura di innovacion ta crucial pa keda competitivo 
den e mercado. Organisacionnan mester busca consistente- 
mente ideanan nobo for di teamnan di desaroyo di producto, 
feedback di cliente, y avancenan tecnologico pa mehora nan 
ofertanan. Lucha pa mehoracion continuo ta envolve evalua 
operacionnan actual regularmente y puntra, “Con nos por 
haci cosnan miho?” E practica aki, combina cu empodera- 
mento di empleado, ta permiti organisacionnan identi- 
fica areanan cu mester cambio y mehoracion. Finalmente, 
probecha tecnologia pa automatisa tareanan y maneha fluho 
di trabou por streamline operacionnan y permiti lidernan pa 
enfoca riba oportunidadnan di crecemento. 


Implementando e miho practicanan di maneho aki ta permiti 
organisacionnan pa optimalisa nan operacion, impulsa 
crecemento, y keda competitivo. Door di adapta e prac- 
ticanan aki na nan necesidad specifico, negoshinan por 
nabega retonan efectivamente y capitalisa riba oportunidad 
pa exito. 


C O M E R C I O 


Practicanan di maneho pa exito den negoshi 

DURANTE un reciente conferencia di prensa, Francis 
Bernardus, vice-presidente di Sindicato di Polis (SPA), a 
papia riba e tecnologia avansa y e medidanan di siguridad 
implementa den e autonan policial. 


“E autonan esencialmente ta paga su mes, locual ta un 
medida di siguridad importante p’e vehiculonan no stop di 
funciona repentinamente. E sistemanan ta configura auto- 
maticamente dentro di e auto pa garantisa su operatividad 
constante,” Bernardus a splica. 


Encuanto e durabilidad y sofisticacion di e vehiculonan, 
Bernardus a sigura cu e autonan policial no ta daña facil- 
mente y ta ekipa cu tecnologia hopi avansa. “Ora cu bo no 
sa kico bo ta haciendo dentro di e auto, ta e prome cos cu 


por faya. E ta den e setting (configuracion). No t’e auto ta 
faya, sino cu nos ta wordo instrui riba cierto cosnan cu en 
realidad nos no mester haci,” el a comenta. 


Bernardus a destaca cu e autonan aki no ta diseña specifica- 
mente pa polis sino cu ta vehiculo di luho adapta pa cumpli 
cu e necesidadnan policial. “Ta modelonan cuidadosamente 
selecciona di entre e mihonan riba mercado. E vehiculonan 
aki nan ta posee caracteristica cu hopi di nos no ta mira den 
nos autonan personal,” el a añadi. 


E experiencia acumula ta mustra cu, frecuentemente, e 
vehiculonan aki ta conta cu caracteristica cu no ta evidente 
na simpel bista. “Durante e patruya, ta siña uza tur e boton 
y e funcionnan disponibel. Esey ta depende di cada indi- 
viduo. P’esey si bo no sa kico bo ta haciendo, e situacion por 
complica rapidamente,” Bernardus a conclui. 


E conferencia a subraya e importancia di capacitacion y 
familiarisacion cu e vehiculonan aki, pa garantisa tanto e 
siguridad di e oficialnan manera e eficacia den nan opera- 
cionnan diario. 


E no ta diseña exclusivamente pa polis 


Auto di polis ta un vehiculo di luho selecta pa su excelencia 

DIAMARS mainta, 6 di augustus, Prome Minister Evelyn 
Wever-Croes hunto cu colega Minister di Finansa, Xiomara 
Maduro a reuni cu señor Marion Agunbero ken t’e miembro 
nobo pa Aruba den e Colegio di Supervision Financiero pa 
Aruba (CAft). Presente p’e reunion tambe tawata e miembro 
saliente, señora Hellen van der Wal. 


Desde 1 di augustus 2024, señor Marion Agunbero t’e 
miembro nobo pa Aruba den e Colegio di Supervision 
Financiero pa Aruba (CAft). Conseho di Minister di Reino 
a aproba riba dia 21 di juni 2024 e proposicion di Aruba 
pa nombra señor Agunbero como e miembro nobo. Señor 
Agunbero ta un persona cu hopi experiencia tanto na 
Departamento di Finansa y na Banco Central y el a traha den 
Raad van Advies y cu fondo di pensioen entre otro. E ta un 
persona cu hopi conocemento y cu awor ta dedica su tempo 
como e miembro nobo pa Aruba den CAft. 


Prome Minister ta remarca cu e miembro saliente, señora van 
der Wal a sirbi pais Aruba durante dos periodo pa un total di 
6 aña durante temporadanan hopi dificil. Tempo señora van 
der Wal a inicia cu su trabou, ya Gobierno a cuminsa pone 
orden den e situacion financiero di Aruba creando surplus, 
pero net e tempo ey a bin e pandemia di Covid19, y cu esey 
a bin masha hopi polemica cu CAft. 


Prome Minister ta hopi agradecido na señora van der Wal 
p’e servicio cu el a duna na pais Aruba den CAft. A traves 
di su persona por a trece e perspectiva di Aruba dilanti 
den tur e discusionnan cu CAft. No ta tur ora e tawata di 
acuerdo cu CAft y semper a expresa esaki, pero si semper 
el a mantene un relacion transparente cu Gobierno di Aruba 


sin cu Gobierno a interveni den su trabou di supervision. 


Den nomber di Gobierno di Aruba, Prome Minister ta gradici 
señora Hellen van der Wal pa su trabou durante e 6 añanan, 
y ta desea señor Marion Agunbero hopi exito den e periodo 
su dilanti. 


Miembro nobo pa Aruba den e CAft a reuni cu Prome Minister 

E mercadonan financiero mundial a experencia dialuna 
un caida fuerte despues di e benta masivo di e accionnan 
pa miedo cu e economia Mericano por ta den e pio condi- 
cionnan di loke ta spera. E situacion aki di incertidumbre 
financiero tin diferente implicacion p’e economia global y 
Aruba, como un economia insular dependiente di turismo 
y inversion di afo, no ta un excepcion. A continuacion ta 
analisa con e volatilidad por afecta e ecnomia Arubano den 
diferente aspecto. 


Impacto den turismo 
Turismo t’e pilar number un di e economia di Aruba, repre- 
sentando cerca di 30% di su GDP, cu mayoria di e bishi- 
tantenan cu ta bin fo’i Merca. Cu e aumento inespera di e 
indice di desempleo na Merca, di 4.1 pa 4.3%, e nivel mas 
halto desde october di 2021, e consumidornan Mericano 
por reduci su gastonan discrecional, incluyendo biahe inter- 
nacional. Esaki por traduci den un caida den cantidad di 
turista, afectando directamente e hotelnan, restaurant y 
otro negoshi local dependiente di turismo. 


Inversion stranhero directo 
E inversion stranhero directo (IED) ta crucial p’e desaroyo 
di infrastructura y e proyectonan turistico na Aruba. E vola- 
tilidad na Wall Street y e preocupacionnan economico por 
hiba n’e inversionistanan Mericano pa ta mas cauteloso, 
posponiendo of cancelando inversion den exterior. Esey por 
afecta e proyectonan den desaroyo riba e isla, afectando e 
crecemento economico y e creacion di trabao. 


Transferencia di placa 
Aunke Aruba no ta un gran receptor di transferencia di placa, 
cualkier reduccion den e entrada disponibel di e famianan 
Mericano por disminui e transferencia di placa n’e famianan 
riba e isla. E impacto aki lo ta specialmente significativo p’e 
hogarnan cu ta depende di e entrada adicional. 


Mercado di real estate 
Aruba a mira un crecemento den compra di propiedad di 
parti di stranhero, specialmente Mericano cu ta busca un 
di dos hogar of un inversion. Un mercado financiero volatil 
por disminui e interes di e cumpradonan aki, reduciendo 
e demanda y potencialmente afectando prijs di e propie- 
dadnan local. 


Indice di cambio y maneho monetario 
Moneda di Aruba, e florin Arubano ta mara n’e dollar 


Mericano. E fluctuacionnan significativo den e balor di e 
dollar debi n’e volatilidad di e mercadonan por tin conse- 
cuencia den e stabilidad monetario di Aruba. E maneho 
monetario local por hay’e obliga pa ahusta pa contraresta 
e efectonan negativo, incluyendo medida manera e inter- 
vencion den e mercado di cambio of ahuste riba e indice di 
interes. 


Comercio y prijs di importacion 
E economia di Aruba ta depende den gran parti di e importa- 
cion pa satisface e necesidadnan local, incluyendo alimento, 
bienes di consumo y producto fabrica. Si e volatilidad di e 
mercado Mericano ta hiba na un caida di e dollar, e costo 
di importacion por aumenta, provocando inflacion interno. 
Esaki lo afecta e poder adisitivo di e consumidornan y por 
hisa e costo operativo di e empresanan local. 


E caos riba e stockmarket di Merca por tin multiple efecto 
adverso riba e economia di Aruba. Desde e reduccion den 
turismo y e inversion stranhero te cu e impacto riba e mercado 
di real estate y e stabilidad monetario, Aruba mester prepara 
pa enfrenta e retonan aki. Ta fundamental cu autoridad local 
y e actornan economico implementa strategia pa mitiga e 
efectonan aki, diversificando e economia y fortaleciendo e 
maneho economico interno pa sigura e resiliencia n’e vola- 
tilidad externo. 


Crisis na Wall Street ta impacta e 


economia di Aruba significativamente 

SALUD mental ta un componente vital di bienestar general, 
afectando con nos ta pensa, sinti, y actua. E ta influencia 
con nos ta maneha stress, relaciona cu otro, y tuma deci- 
sionnan. Comprension di salud mental ta esencial pa tur 
hende, ya cu e ta impacta tur aspecto di nos bida, for di rela- 
cionnan personal te na rendimento profesional. Aki ta loke 
bo mester sa tocante salud mental y su significancia. 


Comprension di Salud Mental 
Salud mental ta encera bienestar emocional, psicologico, 
y social. No ta djis e ausencia di enfermedad mental pero 
tambe ta envolve mantene un estado positivo di funciona- 
mento mental. Salud mental ta afecta con nos ta enfrenta 
e retonan di bida y con nos ta percibi nos experiencianan. 
E ta wordo influencia pa varios factor, incluyendo genetica, 
experiencianan di bida, y historia familiar. 


Salud mental ta dinamico, kiermen e por cambia den tempo 
debi na stress, problemanan di salud fisico, of cambionan 
significante den bida. Reconoce e importancia di salud 
mental y priorisa esaki ta crucial pa mantene un bida balansa 
y satisfactorio. 


Trastornonan Comun di Salud Mental 
Varios trastorno di salud mental por afecta individual na 
diferente etapa di bida. Algun di esnan mas comun ta inclui: 
Trastornonan di Ansiedad: Esakinan ta envolve miedo of 
ansiedad excesivo y ta inclui condicionnan manera trastorno 
di ansiedad general, trastorno di panico y fobia. Sintomanan 
por inclui intrankilidad, palpitacion rapido di curason, y difi- 
cultad pa concentra. 
Trastornonan Depresivo: Caracterisa pa tristesa persis- 
tente, perdida di interes, y cambionan den apetit of soño. 
Trastorno depresivo mayor y distimia ta ehempelnan. 
Trastorno Bipolar: Ta envolve cambionan di humor entre 
depresion abou y mania halto, afectando nivelnan di energia, 
comportacion, y huicio. 
Schizophrenia: Un trastorno mental severo cu ta afecta e 
habilidad di un persona pa pensa cla, maneha emocionnan, 
y interactua cu otronan. Sintomanan por inclui halucinacion, 
delirionan, y pensamento desorganisa. 
Trastorno di Stress Post-Traumatico (PTSD): Ta sosode 
despues di experiencia of presencia un evento traumatico. 
Sintomanan ta inclui flashback, pesadiyanan y ansiedad 
severo. 


Importancia di Intervencion Tempran 
Intervencion tempran den salud mental ta critico pa mehora 


resultadonan. Reconoce e señal y sintomanan di problema 
di salud mental tempran por hiba na tratamento y apoyo 
efectivo. Señalnan comun pa observa ta inclui cambionan 
den humor, aislamento for di actividadnan social, cambio 
den soño of apetit, y dificultad pa realisa tareanan diario. 


Busca ayudo di profesionalnan di salud mental manera 
psicologo, psikiatra of conseheronan por provee individual 
cu e herment y strategianan cu nan mester pa maneha 
nan salud mental efectivamente. Intervencion tempran por 
preveni sintomanan di empeora y mehora e calidad di bida. 


Promove Bienestar Mental 
Promove bienestar mental ta envolve adopta habitonan di 
estilo di bida cu ta sostene salud mental. Actividad fisico 
regular, un dieta balansa, suficiente soño y tecnica di maneho 
di stress por impacta significantemente bienestar mental. 
Practicanan di mindfulness, manera meditacion y yoga, por 
yuda reduci stress y mehora regulacion emocional. 


Construyendo un red di apoyo fuerte di famia y amigonan 
tambe ta crucial pa mantene salud mental. Tin hende pa 
papia cu ne y depende riba dje por provee apoyo emocional 
y reduci sentimentonan di isolacion. 


Reduciendo Stigma 
Un di e retonan mas grandi den salud mental t’e stigma 
asocia cu enfermedad mental. E stigma aki por preveni indi- 
vidual di busca ayudo y apoyo. Ta esencial pa fomenta un 
ambiente unda salud mental ta wordo discuti abiertamente 
y acepta. Educa nos mes y otronan tocante salud mental 
por yuda reduci stigma y encurasha mas hende pa busca e 
ayudo cu nan mester. 


Comprension di salud mental y su importancia ta vital pa 
tur hende. Door di reconoce e señalnan di problemanan di 
salud mental, promoviendo bienestar, y reduciendo stigma, 
nos por crea un sociedad di apoyo y compasion unda tur 
hende por prospera. Salud mental ta un parti integral di nos 
salud general, y priorisando esaki por hiba na un bida mas 
feliz y saludabel. 


Salud Mental: 


Loke bo mester sa 


28 
Diaranson, 7 Augustus 2024 
COMUNIDAD 
AWEMainta 


NA cuminsamento di aña Gabinete di Aruba a tene un 
encuesta bou di tur studiante di Aruba na Hulanda. For di 
e encuesta a sali na cla cu nos studiantenan ta sinti cu nan 
falta hopi informacion for di prome cu nan bin Hulanda caba, 
pero tambe riba con pa studia, biba y traha na Hulanda. 


Nan a indica di tin falta di informacion tocante di seguro, 
prestamo di DUO, OV-kaart, fiansa di studio, inscripcion na 
Gemeente, tipnan di con pa gasta menos na Hulanda, tipnan 
con pa haya ayudo di nan scol y nan decanonan, con pa busca 
cas etc. Banda di esaki nan tabata kier sa over di e relacion 
di Aruba den Reino y tocante di Statuut di Reino Hulandes 
en caso cu otro studiante puntra nan. Otro pregunta ta kico 
Gabinete y e mentornan ta haci y con nan por contact e 
studiante. 


A base di e resultado di e encuesta y loke e studiantenan 
a indica cu nan lo kier haya na informacion, Gabinete a 
cuminsa compila un “handbook” cu tur informacion rele- 
vante pa tur studiante cu ta bin of kier bin studia na Hulanda. 
E la tuma cuater luna pa finalisa danki na e gran colabora- 
cion entre Gilner Dirksen di bureau di Minister di Educacion 


y Deporte y Indhira Burke di Gabinete di Aruba. E “hand- 
book” ta consisti di 5 capitulo. E prome ta splica tocante di 
Gabinete, relacion den Reino y Statuut di Reino Hulandes, 
di dos ta elabora riba biba, studia y traha na Aruba, di tres 
capitulo ta encera biba, studia y traha na Hulanda, seguro 
na Hulanda y un seccion Q&A. 


Dia 5 y 6 di Augustus e “handbook” aki a wordo parti por 
medio di un QR code na tur studiante cu a yega Hulanda. 
Directora di Gabinete di Aruba Joselin Croes LL.M ta invita 
tur mayor, tur decanonan, studiante of tur persona cu ta 
guia studiantenan pa tuma nota di e contenido di e hand- 
book aki pa ta na altura di tur e cambionan cu Hulanda a 
introduci pa nos studiantenan. Boso por click riba e QR code 
cual boso por haya riba e website di Gabinete riba www. 
kabinetaruba.nl. 


Cu esaki Gabinete di Aruba ta cumpli cu su tarea di informa 
tur studiante debidamente relaciona cu tur loke nan por 
spera ora nan bin studia na Hulanda. 


Potretnan cortesia Arubahuis 


Gabinete di Aruba ta entrega “Handboek voor Arubaanse studenten 


in Nederland” na tur studiante cu a caba di yega Hulanda 

UN total di 60 studiante a yega ayera 6 di 
Augustus cu vuelo 765 di KLM. Nan ta forma e di 
dos grupo di studiante Arubano cu a bin Hulanda 
e aña aki pa sigui un estudio avansa na nivel di 
HBO of Universidad na Hulanda. E grupo di studi- 
ante aki lo bay studia n’e ciudadnan di Breda, 
Eindhoven, Delft, Den Haag, Leiden, Groningen y 
Leeuwarden. 


Na Schiphol e studiantenan mescos cu tabata 
e caso di ayera a wordo saluda pa Minister 
Plenipotenciario mr. Ady Thijsen y director di 
Gabinete di Aruba Joselin Croes LL.M. Un biaha 
mas tabata tin un delegacion consistiendo di 
funcionarionan di Departamento di Enseñansa, 
Bienestar General y Cultura di Gabinete di 
Aruba, studiementor y miembronan di e POC 
(Plaatselijke Opvangcommissie) presente den 
sala di yegada di Schiphol. 


Despues cu e grupo di studiante a sali cu nan 
maleta, na un forma bon coordina y organisa 
a haya instruccion di personal di Gabinete di 
Aruba, mentor y miembronan di e POC con pa 
cana y unda nan mester a para den grupo pa 
warda nan turno pa bay n’e bus cu lo hiba nan na 
nan ciudad. Mescos cu antayera Robby Schouten 
di e programa Leu fo’i Cas tabata t’ey atrobe pa 
haci entrevistanan entre otro cu e studiantenan. 


Mañan e grupo di studiantenan aki lo cuminsa cu 
e programa di “opvang” obligatorio, cual lo dura 
entre tres dia y un siman. Durante e dianan aki e 
studiantenan nobo lo haya e guia necesario den 
nan ciudad unda pa sigur cuater aña of mas nan 
lo biba y studia. 
E prome aña e studiante ta ricibi guia di e studi- 
ementor, pero p’e resto di su estudio e ta cai bou 
di Gabinete di Aruba. 


Riba Facebook y Instagram di Gabinete di Aruba 
y Facebook di Onderwijszaken lo tin reportahe 
y potretnan di e yegada di e grupo di studian- 
tenan. 


Potretnan cortesia Arubahuis 


Gabinete di Aruba a 
ricibi di dos grupo 
di studiantenan cu 


a yega Hulanda 

DIALUNA atardi, 5 di augustus, Prome Minister 
Evelyn Wever-Croes a atende un exposicion di arte 
hopi special. A trata di e obranan espectacular den 
e dimension di 3D di muchanan entre 9 y 13 aña. 


Durante e ultimo tres lunanan Pieter Verduijn di 
Makerpedia a duna un curso di Arte den 3D na 
muchanan entre 9 y 13 aña: ‘Kinderkunst in 3D’. 
E exposicion final ta e celebracion di e biahe di e 
alumnonan y un showcase di nan trabou increibel. 
E resultado ta un exposicion impresionante di 
creacion imprimi den 3D. Prome Minister tawatin e 
placer di conecta cu e talentoso artistanan hoben 
tras di e proyectonan, y a keda sumamente impre- 
siona cu nan talento y creatividad. 


Educacion artistico desde hoben, ta forma 
mentenan flexibel, ta fomenta aspectonan funda- 
mental den desaroyo di un mucha y ta conduci na 
su crecemento personal. E ta stimula pensamento 
original y ta laga e mucha expresa su emocionnan 
a traves di arte. 


Arte 3D ta un dimension vibrante unda e creativ- 
idad no tin limite y asina ta aporta na educa- 
cion artistico di e mucha. E ta consisti den siña e 
alumnonan crea, compronde y aprecia obranan di 
arte tridimensional. E ta bay mas leu di un simpel 
dibuho of pintura tradicional y ta inclui sculptura, 
ceramica, e modelo digital y animacion entre otro. 
E ta haci bo mira e arte como algo experimental y 
interactivo. E Arte 3D ta birando un parti esencial 
di e enseñanza den henter mundo. 


Prome Minister: 
“Un proyecto bunita cu ta inculca den nos 
muchanan desde hoben pa brasa arte y tecnologia 
a traves di innovacion. Arte ta lanta nan creativ- 
idad y autoestima y ta laga nan sinti cu kico cu 
nan pone nan mente na dj’e nan por construi. Mi ta 
felicita Pieter y Tess cu un proyecto asina bunita. 
Tambe mi ta gradici Prins Bernhard Cultuurfonds, 
UNOCA Aruba y Setar pa nan aporte na e proyecto. 
Y sigur, mi palabranan di gradicimento di curason 
na e mayornan pa inverti e tempo y laga nan yiunan 
participa. Un pabien grandi na nos innovadornan 
hoben cu nos tin na Aruba pa e bunita obranan cu 
nan a expone”. 


Prome Minister a atende exposicion 


‘Kinderkunst in 3D: from Design to Creation’ 

RECETA DI DIA 


Ingrediente: 
P’e galiña: 
2 pecho di galiña, corta na repi 
2 cuchara di honing 
3 djente di conoflok, corta chikito 
2 cuchara di saus di soya 
1 cuchara di azeta di sesamo 
1 cuchara di binager di aros (opcional) 
Salo y pepper na gusto 


P’e noodles: 
200 gram di egg of rice noodles (of e 
por ta spagheti of cualkier pasta na bo 
gusto) 
1 promenton cora, corta fini 
1 wortel corta na repi 
1 cup di brocoli na floret 
1 siboyo na wiel fini 
2 cuchara di saus di soya 
1 cuchara di honing 
1 djente di conoflok corta chikito 
1 cuchara di azeta di sesamo 
1 cuchara di azeta vegetal 
Siboyin of cilantro corta chikito pa 
decora (opcional) 
Simia di sesamo pa decora (opcional) 


Instruccion 
Prepara e galiña 
1. Marina e galiña: Den un comchi, 
mescla e honing, e conoflok corta, 
e saus di soya, e azeta di sesamo, e 
binager di aros (si bo uz’e), salo y 
pepper. Agrega e repinan di galiña 
y sigura pa nan ta bon cubri. Laga 
nan marina durante por lo menos 30 
minuut (bo por hacie e anochi anterior 
pa mas sabor). 


2. Cushina e galiña: Keinta un panchi 
grandi riba candela medio-halto y 
agrega un poco di azeta vegetal. 
Cushina e repinan di galiña te ora cu 
nan bira bruin y cushina paen (mas of 


menos 5-7 minuut). Saca e galiña for 
di e panchi y reserv’e. 


Prepara e noodles 
1. Cushina e noodles: Cushina e noodles 
segun e instruccion riba e paki. Score 
nan y reserva nan. 


2. Cushina e berdura: Den e mesun 
panchi caminda a cushina e galiña, 
agrega un poco mas di azeta vegetal 
si esey ta necesario. Sautee of hasa e 
siboyo, e promenton, wortel y brocoli te 
ora cu nan ta moli pero toch crunchy, 
mas of menos 4-5 minuut. 


3. Prepara e saus: Agrega e conoflok 
corta chikito n’e berdura y cushina pa 
1 minuut mas. Añadi e saus di soya y 


honing y mescla nan bon pa combina. 


4. Añadi e noodles y e galiña: Incorpora 
e noodles cushina y e galiña den e 
panchi. Mescla tur cos bon cu e noodles 
y e galiña impregna cu e saus y e berdu- 
ranan distribui uniformemente. 


5. Finalisa: Cushina riba candela medio 
durante mas of menos 2-3 minuut, of 
te ora cu tur esaki ta bon cayente. 


Sirbi: 
Sirbi e noodles riba tayo individual y 
decora cu siboyin of cilantro corta y e 
simiya di sesamo si bo ta desea. 


Disfruta di bo Honey Garlic Chicken 
Noodles casero. 


Aki bo tin dushi receta pa prepara un sabroso 


Honey Garlic Chicken Noodles 

Fortaleza pa Famia 


Sinceramente, Pastoor Marcel Balootje 


ABO a pensa nunca cuanto Dios ta stima bo? Y cuanto abo 
ta stima Dios? E ta parce manera un wega pero e amor di 
Dios ta maraviyoso pa nos tur, yen di compasion y miseri- 
cordia. 


For di ora nos lanta mainta te ora anochi cera Dios ta cuida 
nos, E ta duna nos bida y rosea na abundancia, cu nos por 
anda tur caminda cu confiansa, sin miedo di nada of den 
un momento of otro nos por kita cay, pasobra e man di 
Dios ta sostene nos. 


Ta solamente Dios por duna nos e gran speransa di bida na 
abundancia y bida eterna. Y no solamente esaki, ma nos 
ta regosiha tambe den nos tribulacion, sabiendo cu trib- 
ulacion ta produci perseverancia, perseverancia caracter, 
y caracter speransa, speransa no ta desapunta, pasobra 
e amor di Dios a wordo drama den nos curason door di 
Spirito Santo, Kende a wordo duna na nos (Romanonan 
5:5). 


Si nos wak e comportacion di hende, y nos compar’e cu 
e amor di Dios, nos tin cu keda keto, y yora amargamente 
con hende trata Dios. 
Cada bes cu hende ta rebeldia y rechasa Dios, lanta contra 
Dios manera nan no sa ken Dios ta, y nan ta lubida ken ta 
doño di nan bida, y ta uza palabranan di rebeldia y rechaso 
completo contra Dios, 


Actitud di hende a bira completamente orguyoso y mate- 
rialista, buscando e placa y diberticion prome cu tur cos 
y solamente den momento nan di malesa, necesidad of 
tristesa ta menciona nomber di Dios. 


Wak con hende a coy e e berdad di Dios cambie den un 
mentira, tur dia nos mester confronta un trocemento di 
berdad extraordinario riba e mundo aki, cual hende ta 
comete y defende, y no kier arepenti cu nan ta den un eror. 


Dios ta husto, puro, y berdadero, y no kier pa ningun bay 
perdi ma pa tur yega na conocemento di e berdad, ora 
hende desvia for di caminda di Dios, Dios ta duna oportun- 
idad pa bolbe bek. 


Ma Dios a demostra Su mes amor pa cu nos den esaki, cu 
tempo nos tabata pecador ainda, Cristo a muri pa nos. 


Cristo Hesus ta e unico mediador entre Dios y hende, 
ningun hende por yega serca e tata si no ta pa medio di e 
Yiu, 


Mescos cu e Tata a stima Mi, Ami tambe a stima boso, keda 
den Mi amor (Juan 15:9). 


Si boso keda den Mi y Mi palabranan keda den boso, pidi 
tur loke boso kier, y e esaki lo wordo haci pa boso (Juan 
15:7). 


Stima nan, laga nos stima otro, pasobra amor ta bin di 
Dios, y cu tur cu ta stima ta naci di Dios y conoce Dios. 
Esun cu no ta stima no conoce Dios, pasobra Dios ta Amor 
(1 Juan 4:7-8). 


Pasobra ta cerca Bo e fuente di bida ta, den Bo luz nos ta 
mira luz (Salmo 36:9). 


Tur hende mester realisa, cu den Señor nos tin tur cos, leu 
for di Señor nos no tin nada. 
Ta tempo pa tur hende recorda cu tur rudia mester dobla 
y tur lenga confesa cu Cristo Hesus ta Señor pa Gloria di 
Dios Tata, y esun cu tin E Yiu tin e Tata. 


E palabra ta fuerte pero nos tur tin cu recorda locual ta 
para skirbi: Esun cu kere den e Yiu tin bida eterno, ma esun 
cu no obedece e Yiu lo no mira bida, ma e furia di Dios lo 
keda riba dje (Juan 3:36). 


Ta un biaha so un hende ta biba, y miho cos ta pa nos biba 
pa Dios. 


E amor di Dios ta tur cos pa nos 

Gradicimento y Invitashon 


Na nomber di yiu-, nieto-, rumannan y dema 


famia, nos ta gradici tur persona 


cu a asisti na e acto(nan) di despedida di nos 


ser stima: 


Emerita R. L. Croes 


Carinosamente yama “Nuni” 


Un palabra di danki ta bay na tur esnan cu a 
convivi cu nos den nos dolor, na tur esnan cu 
a manda palabra di condolencia y forsa via 


yamada, mensahe of medionan social. 


Nos kier a expresa nos gratitud tambe na tur cu 
a compania nos prome cu-, durante- y despues 


di entiero di “Nuni” nos ser stima. 


Nos kier a invita tur famia, amigo y conocirnan 
pa un anochi di rosario, pa hunto nos resa pa e 


Descanso di alma di “Nuni” d.f.m. 
Fecha: Diadomingo 11 di Augustus 


Orario: 7:30pm 


Adres: Caya Papa Juan Pablo # 50 (Rondweg) 


Bo(so) presencia lo ta altamente aprecia. 


Gradicimiento y invitacion 



Rudolfo 


van der Biezen 


Pa media di esaki famia kier a gradici tur 
persona cu a bin despidi y compaña nos 


durante entiero pa nan presencia y nan sosten. 
Danki na un y tur cu a manda carchi, arreglo di 


flor y whatsapp. 


Famia kier a invita tur na un santo sacrificio di 


misa diahuebs 8 di augustus pa 7:00PM na Misa 


Santa Filomena na Paradera. 



Boso presencia lo ta altamente aprecia. 


SAN Cayetano, tambe conoci como San 
Cayetano di Thiene, a nace na Vicenza, Italia, 
dia prome di october 1480. Naci den un famia 
noble, el a dicidi dedica su bida na Iglesia 
y na yuda e pobernan. El a studia derecho 
civil y canonico den e Universidad di Padua, 
caminda el a gradua na edad di 24 aña. 


Vocacion y ministerio 
San Cayetano a wordo ordena como sacer- 
dote na 1516. El a destaca pa su compromiso 


cu e reforma di iglesia y pa su dedicacion n’esunnan cu mas tin mester. Den un 
epoca marca pa corupcion y decadencia dentro di iglesia, Cayetano a busca pa 
ta un modelo di piedad y di caridad. 


Na 1524, hunto cu e obispo Gran Pietro Carafa (kende despues lo converti den 
Papa Pablo IV), a funda e Orden di e Clerigonan Regular Teatino cu e obhetivo 
di promove un bida religioso mas austero y comprometi cu e reforma di iglesia 
for di su interior. E Teatinonan tabata enfoca riba predicacion, administracion di 
e sacramentonan y cuido di e pober y e enfermonan. 


Milagro y devocion popular 
San Cayetano ta conoci pa su profundo fe y su confiansa den e providencia 
divino. Ta atribui na numeroso milager, specialmente relaciona cu e provision di 
alimento y recurso p’esunnan den necesidad. Debi n’e milagernan aki, ta conoci 
como e “Santo di Providencia.” 


E devocion na San Cayetano a extende rapidamente, specialmente na Italia y 
Latino America. Na hopi luga ta vener’e como patrono di pan y di trabao y su 
fiesta ta wordo celebra cu un special fervor den e comunidadnan cu ta enfrenta 
dificultad economico. 


Legado y canonisacion 
San Cayetano a muri dia 7 di augustus 1547 na Napoli, Italia. El a wordo 
canonisa pa Papa Clemente X na 1671. Su legado ta dura a traves di e obranan 
di e Teatinonan y ta sigui devocion popular, specialmente na Argentina, caminda 
e ta ampliamente venera. 


Reflexion 
San Cayetano ta recorda nos e importancia di e confiansa den providencia divino 
y e compromiso cu esunnan cu mas tin mester. Su bida ta un ehempel di con fe 
y accion caritativo por transforma e sociedad y hiba consuelo n’esunnan afligi. 


Oracion na San Cayetano 
Oh, glorioso San Cayetano, abo cu tabata sa di confina den e providencia divino 
y dedica n’e pober y e necesitadonan, intercede pa nos dilanti Señor. Yuda nos 
pa tin fe den e momentonan di dificultad y ta generoso cu esunnan cu tin mester 
di nos ayudo. 


E Santo di Providencia cu ta inspira fe y solidaridad 


Awe ta dia di San Cayetano 


Amen. 


Resumiendo, San Cayetano ta un figura 
inspirado di Iglesia Catolico, di cual bida 
y obra ta sigui ta un faro di speransa 
y caridad p’e fielnan rond mundo. Su 
fiesta, celebra dia 7 di augustus, ta un 
ocasion pa reflexiona riba e importancia 
di fe y solidaridad den nos bida. 

“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento di: 


Stanley W. Priest 


*12-04-1953 - †31-07-2024 


Acto di entiero lo wordo anuncia despues 


Sr. Gerardo B. Loefstop 


SETAR ta participa fayecimento di: 


Tata di nos colega Geraldine Loefstop, 


Customer Experience Agent. 


Gerencia, Staf y Personal di SETAR N.V. 


ta extende palabra di condolencia na 


Geraldine y demas famia. 


Acto di despedida ta tuma luga diahuebs 8 


di augustus 2024 di 9or pa 11or di mainta na 


Royal Funeral Home. Despues lo sali pa 


Santana Catolico na Playa. 


Señor ta mi Wardador, mi n’t tin falta di nada; 


den cunucu di yerba berde. E ta pone mi 


sosega. E ta hibami na awa trankil, pa mi bolbe 


haya forsa. 


Cu inmenso tristeza na nos curason, pero 


conforme cu boluntad di Dios. 


Agradecido pa tur locual el a nifica pa nos. 


Nos ta anuncia fayecimento di nos tata,ruman 


opa y bisawelo stima: 


Gerardo 


Bernardo Loefstop 


Mihor conoci como “Nadi” 


*04-12-1938* †31-07-2024 


Na nomber di su: 
Mayornan: 
† Lodewijk Loefstop 
† Maria Hieronima Loefstop-Tromp 


Yiunan: 
Geraldine Loefstop y Gilbert Maduro 
Marouska Loefstop y Etienne Arrindell 


Nietanan y Nieto: 
Goviana Oduber y Giovanni Danies 
Chayenne Dion Croes 
Gerilaine Oduber 


Su bisanietanan: 
Abikeila Danies 
Giviёnni Danies 


Rumannan: 
†Simon Loefstop y †Agnes Loefstop-Tromp 
†Mario Loefstop y Yolanda Loefstop-Tromp 
Ronny y Hipolita Loefstop-Vrolijk 
Victor y Edwina Loefstop-de Cuba 
†Ludwina Maria Loefstop 


Mama di su yiunan: Marjorie y Lorenzo Werleman 


Manera yiunan: Gianella Gabriela 


Sobrina & sobrinonan: 
Rona Maduro- Loefstop y famia 
Eugenie Boekhoudt-Loefstop y famia 
Renato Loefstop y famia 
Gilmer Loefstop y famia 
Zinia Loefstop y famia 
Giovannie Mendes y famia 
Jael Loefstop 
Jairo Loefstop y famia 


Prima y primonan, amiga y amigonan, 
conocirnan, amistadnan y compañeronan 
di ‘Cas di Machi’ y demas famianan: 
Loefstop ,Tromp, Maduro, Arrindell,Oduber, 
Danies,Croes,Vrolijk ,De Cuba, Werleman, 
Boekhoudt, Mendes, Bikker, Correa, van der 
Biezen 


Enbes di flor of krans, lo tin un box di donacion 
disponibel pa ‘Luna Foundation Aruba’. 


Nos disculpa si den nos tristesa nos por a lubida 
un of otro familiar. 


Ta deseo di famia pa bin bisti na colornan alegre. 


Acto di entiero lo tuma lugar Diahuebs 8 di 
augustus 2024 di 9or pa 11or na Royal Funeral 
Home y despues lo hiba nos defunto stima na su 
ultimo lugar di sosiego na santana catolico na 
playa 


Nos ta lamenta cu despues di entiero nos no ta 
ricibi bishita di condolencia na cas. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, Pa mi bolbe haña 


forsa”. Salmo: 23 


Cu dolor na nos curason, pero conforme cu 


boluntad di Dios, nos ta participa fayecimento di 


nos ser stima: 


Sra. Vda. Helena 


B. Kock-Bislip 


Cariñosamente yama “Mama Nena” 


*24-10-1940 - †05-08-2024 


Acto di entiero lo wordo anuncia despues 

“Señor ta mi wardador, mi’n tin falta di nada. 


Den cunucu di yerba berde e ta ponemi sosega. 


E ta hibami na awa trankil, 
pa mi bolbe haña forsa”. 


Salmo: 23 


No tin palabra pa expresa nos tristesa pero 


conforme cu boluntad di Dios, nos ta anuncia 
fayecimento inesperadamente di nos: esposa, 


mama, yiu: 


Sue-Laine Mary-Anne 


Luciënne Tromp-Henriquez 


cariñosamente yama “Sully” 


*09-05-1996 - †20-07-2024 


Na nomber di su: 
Esposo stima: Edric Tromp 
Yiunan stima: Arion Tromp y Isa Tromp 


Tata: Kenneth Henriquez 
Mama: Maria Maureen Henriquez-Raaz 


Rumannan Stima: 
Jessica Bongers y yiunan na Hulanda 
Eufemy Henriquez y Jose Martinez Mendez 
Jean-Marc Henriquez 
Jean-piërre Henriquez y Daniela y Yiunan 
Sobrina: 
Jahlaisa 


Sobrinonan: Waylon, Jeanrey, Jay-Diliano, Dayven, 
Liam 


Welanan:“Dika” Henriquez-Croes 
Lucia Felicita Maduro 


Welonan: †Paulito Luciano “Chani” Henriquez 
†Raoul Elio Raaz 


Manera wela: Isidora Croes 
Manera Welo: Edsel Cicilia 


Omo: Aldrick Maduro 


Tanta nan: Sharlene y esposo Huub Fermont y famia 
Sharitza Henriquez y Aleendal Chayoung 
Eldrith Henriquez y yiunan 
Shaquira Maduro y famia 
Nisha Maduro 


Primonan: Jonathan y Etiënne, Ian, Zyon 
Primanan: Emmelaine Slater Evertsz y famia 
Eleanne Evertsz y David y Davieliënne Curiël 
Ediliënne y Tani na Hulanda 


Madrina: Sharlene Fermont-Henriquez 
Padrino: Edward van Tol 


Suegra y suegro: 
Liliana Tromp-Croes y Eric Tromp 


Swa: Ericson Tromp y famia 


Famia di misa na Aruba/Hulanda: 
Zion Church, ICF Enschede 
Amigo(a)nan di school (Aruba, Hulanda) 


Tur demas famianan cu ta mucho hopi pa 
menciona. Disculpa nos si den nos tristeza nos por a 
lubida algun miembro di famia. 


Oportunidad pa condolencia: Diamars 6 di 
Augustus 2024 na Aurora Funeral Home di 7or pm 
pa 9or pm 


Acto di entiero lo tuma lugar diaranson 7 di 
Augustus 2024 for di 2or pm pa 4or pm na Aurora 
Funeral Home y despues lo sali bai pa santana 
Central na Sabana Basora. 


Livestreaming entiero: Obituary Aruba 


Nos ta lamenta cu despues di entiero no ta ricibi 
bishita di condolencia na cas. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, Pa mi bolbe haña 


forsa”. - Salmo: 23 


A bai laga nos, esposa, mama, wela, bisa wela 


stima 


Sylvia Dabian-Lampe 


Mihor conoci como: “Sira” 
*31-07-1939 – †03-08-2024 


Ex empleada manager di Drive Inn theater 


Na nomber di: 
Su casa: 
Andres ‘Belin’ Dabian 


Yiunan: 
Marvel y Enrique Vilchez 
Amira y Tito Luydens 
Debby Dabian 
Gina y Michel Blonk 


Nietonan: 
Marange y Barry Krouwel 
Angel Vilchez 
Ismaël y Marian Vilchez- Delissen 
Sierra Luydens 
Renell Luydens y Lieke Aerts 
Richinel Luydens y Lizzy van Hout 
Siegfried y Marisol Schwengle-Simon 
Shannon Blonk y Michan Galekop 
Marisa Blonk 
Justine Blonk y Rutger van Velzen 


Bisanieto/a: 
Mia y Sam Krouwel 
Kymora Toppin y Lou mae Luydens 
Abby Luydens 
Jomar,Siegmar y Igmar Schwengle 


Ruman: 
†Pedro y Maria Willems 
† Petrus ‘Shon Pe’ Lampe y Silvia Wout 


Swa y Cuña: 
†Elma Dabian 
†Theodor ‘Doty’ Dabian 
Sonia Geerman-Dabian 
Lucindo ‘Lu’ y Carmen Dabian 
†Pedro ‘Rufo’ Dabian 
†Greta Dabian 


Ayudante: 
Ethlijn Servud, Miladis Miranda-Ochoa 


Demas famia: 
Lampe, Dabian, Vilchez, Luydens, Blonk, 
Krouwel, Schwengle, Simon, Toppin, Delissen, 
Van Hout, Aerts, van Velzen, Galekop, 
Geerman, Willems, Flanegin, Wout, Alberts, 
Kransen, bisiña y amistadnan 


Ex colega nan di Drive Inn Theater y Meta 
Corp 


Disculpa nos si den nos tristesa nos por a 
lubida un famia. 


Acto di intiero lo tuma lugar diabierna 9 di 
augustus 2024 di 9:00 pa 11:00 a.m na Aurora 
Funeral Home. E resto mortal lo bay Santana 
Catolico na Santa Cruz. 


Despues di entiero nos no por tuma 
condolencia na cas. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento di: 


Nouel Quandus 


*17-08-1937 - †30-07-2024 


Acto di entiero lo wordo anuncia despues. 


“Señor ta mi wardador, 
mi’n tin falta di nada, 


Den cunuco di yerba berde 


e ta pone mi sosega. 


E ta hiba mi na awa trankil, 


Pa mi bolbe haya forsa”. 


Salmo 23 


Cu dolor na nos curason, nos ta anuncia 


fayecimento di nos ser stima: 


Swinda O. Tromp 


*27-12-1963 †30-07-2024 


Acto di entiero lo wordo anuncia despues. 


Mi no a muri, pesey mi no a bisa ayo. 
Mi a djis habri mi halanan y bula bay. 


Boso a keda atras, no laga tristeza domina boso. 


Keda uni cu otro, pa mi alma esey lo ta un 


alegria. Recordami cu hopi amor. 


A bay sosega den brasa di Señor: 


Efrain Felix Boekhoudt 


Mihor conoci como: ”Fenchie” 


*29-07-1950 †03-08-2024 


Acto di despedida lo wordo anuncia despues. 


Lagrima y flornan por seca, su recuerdonan y tur 
loke el a haci y significa pa nos, lo keda graba 
pa semper den nos mente y curason. “Cerca 
Dios mi alma ta na paz, ta di DJ’E mi salbacion 


ta bin” - Salmo 62:1 


A bay sosega den brasa di Señor: 


Petra M. Tromp 


Mihor conoci como: ”Mama Petra” 


*18-11-1938 †05-08-2024 


Acto di entiero lo wordo anuncia despues. 

“Señor ta mi wardador, mi’n tin falta di nada 


Den cunucu di yerba berde e ta ponemi 


sosega. E ta hibami na awa trankil, Pa mi bolbe 


haña forsa”. - Salmo: 23 


Nos ta anuncia fayecimento di: 


Alfredo Rafael Mejia 


*20-04-1934 - †02-08-2024 


Su cuña (mane yui) na Aruba: 
Maria Clara y Johny Maduro 


Su cuñanan na Colombia: 
Fransisco Miranda y famia 
Luis Ramon Miranda y famia 
Alicia Miranda y famia 
Nancy Miranda y famia 


Sobrinonan na Aruba: 
Carlos Mejia y famia 
Jemina Mejia y famia 
Danilo Prescott y famia 
Mario y Shari Maduro y famia 
John Jairo y Kirsha Maduro 


Demas sobrinos y sobre sobrinonan y famia na 
Colombia, Merca y Hulanda 


Su compernan: 
Carmen Hilario, Maria Torres, Israel y Veronica 
Romero, Mito y Chichi Maduro, Jane Raven 
Arends 


Su Ihanan: 
Roxanna Effer (manera yui), Angelo Romero, 
Dino Maduro 
Mane famia: 
Joseph y Jaqueline Kock, Mirna Leander 
Quandt, Rebeca Duran Aron, Hector ‘Chichi’ y 
Edilia ‘Yiya’ Perez, Crusita Vidal. 


Demas famia na Aruba y Colombia: 
Mejia, Castellanos, Vidal, Infanzon, Croes, 
Zuniga, Games, Perez, Aaron, Maduro, Miranda, 
Hernandez, Guerrero, Aragon, Lopez, Toro, 
Solano, Rojas, Vega, Brito, Hilario, Effer. 


Su bon bisiñanan. 


Ta invita pa e acto di despedida cu lo tuma 
lugar diahuebs 8 di augustus 2024 na Aurora 
Funeral Home di 1:00 pa 4:00 pm, sigi pa e acto 
di cremacion den seno di famia. 


“Wie we zijn en wat we geven. 


Het is van u gekomen. 
Tot u keert het terug.” 


Cu dolor den nos curason, nos ta anuncia 


fayecemento di nos ser stima: 


Egbert (Bert) Tiemes 
*27-10-1954 (Hulanda) - † 04-08-2024 (Aruba) 


(Ex) docente na Colegio Arubano. 


Su casa: 
Réjane Tiemes-Ricard 


Su yiunan: 
Esther Tiemes y Marc Tiemes 


Su nietonan: 
Atiba y Amelie Gomez 


Manera yiu: 
Randy Gomez 


Su mayornan: 
†Jannes Tiemes 
†Hendrikje Tiemes-Scheper 


Su rumannan: 
Jan Tiemes y famia (Hulanda) 
Alex Tiemes y famia (Hulanda) 
Janet Hemmen y famia (Hulanda) 
Eric Tiemes (Hulanda) 


Ta ricibi condolencia na Aurora diasabra, 
dia 10 di augustus, di 6pm pa 8pm. 
Cremacion y despedida lo tuma luga den 
seno familiar. 


Por fabor, bin cu paña alegre, no di rouw. 


En bes di manda flor, Bert lo a prefera un 
donacion na Koningin Wilhelmina Kanker 
Fonds (Arubabank 2611450190) of na 
Stichting Sociaal Fonds Colegio Arubano 
(RBC 13.85.224). 


Pa demostra convivencia, por manda 
condolencia pa famia na e e-mailadres: 
condolencia.bert@gmail.com 


“Zonder liefde, geen verdriet.” 


“Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 


Curazon, mi por stens di loke Señor ta hasi” - 


Salmo 33 


Nos ta anuncia fayecimento di: 


Henny Arends 


*04-05-1949 - †04-08-2024 


Mama: 
†Johanna Sofia Hoevertsz-Arends 


Tata: 
†Juan Hoevertsz 


Yiunan: 
Marisella Arends y famia 
Xiomara Arends y Ed Albus 
Henry Arends y Roxana Arends-Matos y famia 
Richard Tromp y famia 
Sheila Tromp y famia 
Sharon Tromp y famia 
Henry Tromp y famia 


Nieto y Nietanan: 
Carol, Dwayne, Ju-enry, Nathan, Xyqion, 
Randall, Yrving, Alyssa, Serge, Milenne, 
Shandrea, Denisse, Dylan, Daiana, Royan 


Bisanieto y Bisanietanan 


Rumannan: 
†Jose Arends y Filomena Arends y famia 
Rolando Arends y Valentina Arends y famia 


Sobrinonan: 
Josello, Junior, Scarlin, Yami, Roleini, Maxx 


Primo y primanan, ex coleganan di Bohama 
Aruba 


Demas famianan: 
Arends, Hoevertsz, Marval, Tromp, Correa, 
Geerman, Kock 
Nos disculpa si den nos tristeza nos por a lubida 
un of otro familiar. 


Acto di despedida lo tuma lugar diabierna 9 di 
augustus 2024 na Royal Funeral Home di 9:00 pa 
11:00 di mainta, sigi pa e acto di cremacion den 
seno di famia. 


Nos ta lamenta cu despues di entiero nos no ta 
ricibi bishita di condolencia na cas. 

“Señor ta mi Wardador, mi’n tin falta di nada; 


den cunucu di yerba berde E ta pone mi sosega. 


E ta hiba mi na awa trankil, pa mi bolbe haya 


forsa.” 


Salmo 23 


Cu dolor na nos curason, nos ta participa 


fayecimento di nos ser stima: 


Sr. Eloy Dania 


Cariñosamente yama 


Mo-Loy, Tata Jak, Papa Loy, Peyon. 


Ex trahado di L.V.V Santa Rosa. 


*11-03-1934 - †31-07-2024 


Na nomber di su: 
Estimada esposa: 
Sira Dania-Everon 


Yiunan: 
†Roberto Dania 
Thomas Dania y †Jamilla Mathilda 
Evelina y Johnny Felten-Dania 
Sonia y Edwin Ridderstap-Dania 
Eulogio y Elda Dania-Geerman 
Jahaira y Abraham Wrves Rodriquez-Dania 


Nieto- y nietanan: 
†Gershwin, Humphrey, Brian, Kendrick, Lisette, 
Jo-Eve y Gerald, Jo-Ellyn, Rosethy, Eldwin y 
Alejandra, Manuelle, Luigi y Faryel, Guido y 
Elaiza, Kevin. 


Bisanieto- y bisanietanan: 
Jaydon, Kylyshee, Ian, Lishaira y yiunan, Jair, 
Jared, Jade, Raymir, Genesis, Aleyna. 


Tur su rumannan Dania difunto. 


Cuñanan: 
Remacla Croes-Everon y famia. 
Diana Everon y yiu. 


Demas swa- y cuñanan difunto. 


Abel, Carmen y demas subrino- y subrinanan. 
Tur subrino- y subrinanan di Sira. 


Primo- y primanan, ihanan, bon bisiñanan, 
conocirnan, amigonan, ex - coleganan. 


Ex - suegranan: 
Esther Croes-Boekhoudt y famia. 
Ludwina Werleman. 


Ayudantenan na cas: 
Lily y Maria. Wit Gele Kruis Aruba. Trinity Quality 
Care Services. 


Famianan: 
Dania, Everon, Mathilda, Felten, Ridderstap, 
Geerman, Wrves Rodriguez, Lubo, Tromp, 
Filiciana, Gil, Cano, Badloe, Riveros, Dañe, 
Henriquez, Maduro, Dirks, Angela, Danje, Fingal, 
Figaroa, Dijkhoff, Arends, Frans, Ras, D’Abreu, 
Semeleer, Loepstok, Hidalgo, Janga, Boekhoudt, 
Werleman, Rafini, Croes, Santana, Cruz, Sam, 
Lacle, Krosendijk. 


Oportunidad pa condolencia ta diaranson 7 di 
augustus 7:00 pm – 9:00 pm na Aurora Funeral 
Home 


Acto di entiero ta tuma lugar diahuebs 8 di 
augustus 2024 di 9:00 pa 11:00 di mainta na 
Aurora Funeral Home. 


Despues lo sali pa santana Catolico na Paradera. 


Ta disculpa si den nos tristesa nos a lubida algun 
famia of conocir. 


“Papa Dios a tira un bista den su hardin y a topa un 
espacio bashi. Despues su mirada a pasa ariba tera y e 
a mira bo cara cansa. E a pone su brasa rond di bo y a 
hibabo pa bo por sosega. Esta bunita ta Dios su hardin. E 
ta scohe solamente e mihor” 


Cu inmenso tristesa na nos curason pero conforme cu Dios 
su boluntad nos ta anuncia cu a bai sosega, nos mama, 
wela, bisawela y tatarawela stima: 


Virginia 
Wernet – Franken 
Mihor conosi como “Mama Bertha” 
*28-06-1928 - +05-08-2024 
Viuda di +Fransisco Wernet 


Na nomber di su: 
Yiunan stima: 
+ Simona Franken y yiunan 
Linchi Croes y yiunan 
Flora Wernet y yiunan 
Linda Wernet y Fein Wernet y yiunan 
+Mena y Roly y yiunan 
Vita Wernet y yiunan 
Ina y David Worseling y yiu 
Rosa Wenet y yiunan 
Cheryl y Mirto Rasmijn y yiunan 
Pedro Franken 
Ika Flanegin y yiunan 
Lili y Al Maduro y yiunan 


Nieto y nieta nan, 
Bisanieto y bisanieta nan, 
Tataranieto y tataranieta nan y 
Sobre tataranieto y sobre tataranieta nan, 


Ihanan, 
Subrino y Subrina nan, 


Comper y Compernan. 


Bon bisiñanan: 
Mercdes y famia 
Telma y famia 
Petra y famia 
Marisa y famia 
Bibiana y famia 
Lourdes y famia 
Bibi y yiunan 
Ethlyn y famia 
Poppy y famia 
Joselin y famia 
Marlyn y famia 
Gerla y famia 


Famianan: 
Franken, Wernet, Flanegin, Croes, Dirksz, Koolman, 
Maduro, Rasmijn, Chong, Gomez, Worseling, Loefstop, 
Laclé, Yarzagaray, Solognier, Grovell, Growell, Curiel, 
Oduber, Zimmerman, Lampe, Hoevertsz, Kransen, 
Carasquero, Thiel, Leañez, Henriquez, Martinus, 
Vrolijk, Cook, Irausquin, Kerpens, Willems, Werleman, 
De Cuba, Britten, Peña, Semeleer, Dubero, Hermus, 
Serberie, Silberie, Besselink, Angela, Offerman, 
Blijden, Ras, Winklaar, Arango, Quandus, Kock, van 
Eenennaam, Haseth, Thielman, Winterdaal, Vergara, 
Tromp, Erasmus, Krosendijk, Hermans, Gamara, 
Orman, Robles y demas famianan. 


Acto di entiero lo tuma lugar: 
diasabra 10 di augustus 2024 di 9.00 am pa 11.00 am 
den Misa Immaculada Concepcion na Santa Cruz y 
despues pa Santana di Santa Cruz. 


Condolencia lo tuma lugar: 
diabierna 9 di augustus 2024 di 7.00 pm pa 9.00 pm na 
Olive Tree Funeral Care & Crematory na Piedra Plat. 


Disculpa si den nos tristeza nos por a lubida algun 
famia of conocir, pero tur cu a conose Mama Bertha ta 
bon-bini pa tuma despedida di dje. 


Nos ta lamenta cu despues di despedida lo no ricibi 
bishita di condolencia na cas. 


“Señor ta mi wardador, mi’n tin falta di nada. 


Den cunucu di yerba berde e ta ponemi 


sosega. E ta hibami na awa trankil, pa mi bolbe 


haña forsa”. - Salmo: 23 


Cu dolor na nos curason, nos ta anuncia 


fayecimento di nos ser stima:: 


Marie Roselaine 
Demervil-Joicius 


*12-03-1956 †30-07-2024 


Na nomber di su: 
Esposo: 
Mondesir Demervil 


Yiunan: 
Maxcene Demervil 
Roseline Demervil 
Nahomie Demervil 
Widson Demervil 
Lourna Demervil 
Rony Demervil 
Wesy Demervil 


Rumannan: 
Guy Joicius 
Yves Joicius 


Suegra: 
Gracieuse Lucien 


Sobrino(a)nan: 
Famia Bernadotte, famia Joicius y yiunan, 
Emmanuella, Chilove, Moise, Lancia, Carlixte, 
Gruems, Widnord, Davidson, Chilet, Dieunet, 
Levitha, Gruvenson, Daniel, Danise, Evena, 
Jeffie, Fiflaure, Herno, Shilo, Samuel, Eder 


Sobresobrino(a)nan: 
Godson, Guetchina, Samuella, Ghanie, Prince, 
Witzmaykeuv, Starson, Johnsley, Darvlin 


Nieto(a)nan: 
Lens Roodley Julien, Nayely Demervil, Cliffston 
Cezaire, Rosedarline Cange, Carl Edwens 
Cezaire, Shaina Demervil, Mike Demervil, Sylvain 
Cezaire, Jay Christopher Demervil, Christy 
Widsheila Demervil, Christelle Neila Demervil. 


Nuero(a)nan: 
Jean Phillipe Cange, Huguens Cezaire, Rony 
Julien, Herlande Augustin, Angela Dimanche 


Swa/cuñanan: 
Mathilde, Mariane, Ketelene, Calitane, Berthony 
Cezaire (Timanno) 


Prima(o)nan: 
Lucette Balan Nervil, Myrtha, Judith, Nadege, 
Mayick Jeune, Willy Occean, Pasteur Nuracin 
Nerisier 


Demas famia: 
Merisier, Demosthene, Anaxe, Lucien, Laleau, 
Julien, Dilano 
Iglesia Primitive.Pastor Jonel D.Esperance, 
Iglesia Assemblea de la gracia. Pastor. Dieuffort 
Dorismond, Iglesia: De Dieu du Dernier temps 
d’Aruba. Pastor Wilfrid Cézaire y Pastor Moïse 
Bernadotte. 


Adres pa Condolencia: Aurora Funeral Home 
Diabierna 9 augustus 2024, 07:00-09:00 PM 


Acto di entiero lo tuma lugar Diasabra 
10 augustus 2024 di 2or pa 4or na Iglesia 
Assemblea di Gracia na Patia Straat # 13 y 
despues lo lo Sali bai pa santana central na 
sabana basora. 


